Argaltzeko web-orriak: ez seguruak, ez fidagarriak\nHamar webgunetatik hirutan engainatu egin dute dietekin, eta gehienetan, ez dute gainditu EROSKI CONSUMERen elikadura-azterketa\n1 otsaila de 2012\nErosketak egiteko, bidaia bat kontratatzeko, sarrera batzuk erosteko… Aukera asko eskaintzen ditu Internetek eguneroko zereginetan laguntzeko. Eskaintza ere askotarikoa da, besteren artean, argaltzeko laguntza ematen duten guneak ere agertu dira. Baina kontuz ibili behar da. Osasuna, elikadura-jokabideak eta bizi- eta elikatze-ohiturak ez dira nornahiren esku uztekoak, eta gai horietan aurrera jarraitu aurretik, ziurtatu egin behar da osasun arloko profesionalekin ari garela.\nEROSKI CONSUMERek hamar web-orri aztertu ditu, Internet bidez argaltzeko laguntza ematen dutenak: dietadukan.es, dietasnet.com, aleadiets.es, dietasonline.com, dietamedica.es, dietaon.com, sanita-online.com, lediet.es, centrodenutricionydietetica.com eta dietikus.com.. Ezaugarri jakin batzuk dauzkaten lau pertsona mota asmatu ditugu, eta webgune horiekin harremanetan jarri gara. Lau horietatik bi emakumeak izan dira, adin ertainekoak biak, gizentasun- eta idorreria-arazoak dituztenak; bietako batek, gainera, 2 motako mellitus diabetesa eta arteria-hipertentsioa dauzka. Beste bi pertsonek (bi sexuetakoak) pisu osasungarria eduki dute; gizonak tentsioa zertxobait goian izaten du eta alergia dauka tomatearentzat, eta emakumeari, berriz, kolesterol handi samarra agertu zaio azken analisian. Lau pertsona mota horien ezaugarriak finkatzeko orduan, Gorputz-Masaren Indizea (GMI) hartu dugu kontuan, eredu objektibo horren arabera finkatzen baita gehienean zer den pisu osasungarria (normopisua), zer pisu txikia, zer pisu gehiegia edo zer gizentasuna.\nBehin lau pertsona-eredu horiek sortuta, web-orrietan izena eman dute (iazko urri-azaroetan), eta argaltzeko tratamendua eskatu dute. Guztira, 38 dieta aurkeztu dituzte webguneek, aldez aurretik ordainduta gehienean (dietadukan.es eta lediet.es guneek ez diote dietarik eskaini gizentasun-arazorik ez duen emakumeari, GMI egokia daukalako). Dieta horiek eskuratu, eta hainbat alderditatik aztertu dituzte EROSKI CONSUMERen adituek: bezeroari ea galdetu dioten zer aurrekari patologiko dituen, zer sendagai hartzen ari den eta zer-nolako bizi- eta elikatze-ohiturak dituen; ea erabiltzaileari informazio egokia eskaini dioten haren elikadura-egoeraren inguruan; ea tratamendua ongi egokitu zaien pertsona bakoitzaren behar eta ezaugarriei; eta, horrez gain, bi astetako menuaren dieta-analisia egin da, Elikadura osasungarriaren gida oinarritzat hartuta (Erkidego-Elikaduraren Espainiako Elkartea, SENC, 2004), dokumentu horixe erabiltzen baita eredu gisa elikagai-errazioak eta kontsumo-maiztasun gomendatuak ezartzeko.\nOro har, gure adituek egiaztatu dutenez, Internet bidez argaltzeko guneak ez dira ez seguruak eta ez fidagarriak ere. Hainbat arrazoirengatik. Batetik, hamar webgunetatik hirutan engainatu egin dutelako dietekin (hau da, informazio engainagarria eta okerrekoa eskaini dute), eta, bestetik, bi asterako proposatu dituzten dietek ez dutelako gainditu EROSKI CONSUMERen elikadura-azterketa (salbu eta dietadukan.es eta lediet.es guneek, ez baitiote dietarik eskaini gizentasun-arazorik ez duen emakumeari, GMI egokia daukalako). Honako emaitza hauek lortu dituzte dieta horiek guztiek elikaduraren ikuspegitik: % 35ek, “hola-halakoa”; erdiek, “txarra”; eta % 17k, “oso txarra”.\nBi ahoko labana da Internet: laguntza ona eman dezake, informazio egokia non bilatu jakinez gero, baina, aldi berean, arriskutsua ere izan liteke esperientziarik eta prestakuntzarik gabeko jendearengana iritsiz gero. Horixe gertatzen da argaltzeko webguneekin ere. Gure ikerketak erakutsi duenez, aztertu ditugun dieten % 30 engainagarriak izan dira; hau da, informazio engainagarria saltzen dute, eta, beraz, bezeroak ez du fidatu behar, ez baitira ez seguruak eta ez eraginkorrak ere. Dieta horiek zigortu egin ditugu gure azterketan, engainagarriak direla adierazten dugu, eta notarik txarrena jarri diegu: “oso txarra”. Ondorioz, webgune horrek sinesgarritasunik ez duela nabarmendu dugu, eta ez duela eskaintzen dieta-tratamendu erreal, seguru eta eraginkorra.\nEngainatu egiten duten dieta horiek identifikatzeko, Ameriketako Dietetika-Elkarteak (ADA, American Dietetic Association) ezartzen dituen irizpideak erabili ditugu, Dietisten-Nutrizionisten Espainiako Elkarteak (AEDN) bere egin dituenak. Honako hauek dira irizpide horiek: berehalako emaitzak agintzea; emaitza harrigarri eta/edo miragarriak iragartzea; elikagai jakin bat edo talde bat galaraztea; elikagai ‘onak’ edo ‘txarrak’ zerrendatzea; mantenugai baten errealitate zientifikoa gehiegi nabarmentzea edo distortsionatzea; ohiz kanpoko ezaugarriak omen dituzten produktu dietetikoak aholkatzea (askotan, tratamendua eskaintzen duenak saltzen ditu); testigantzak, istorioak edo kontakizunak txertatzea sinesgarritasun gehiago emateko; eta komunitate zientifikoaren adierazpenekin bat ez datozen baieztapenak egitea. AEDNk ohartarazten du, dieta edo metodo dietetiko batek ezaugarri horietako bat edo batzuk baldin badauzka, ez dela harekin fidatu behar. Eta sail horretan sartu ditugu dietamedica.es, lediet.es eta dietadukan.es guneak, ez fidatzekoen artean, alegia. Hiruretan ageri dira testigantzak, istorioak edo kontakizunak sinesgarritasun gehiago emateko. Horrez gain, dietamedica.es eta dietadukan.es orriek galarazi egiten duten elikagai bat edo talde bat, eta dietadukan.es delakoak, gainera, gehiegi nabarmentzen du mantenugai baten errealitate zientifikoa, zerrendatu egiten ditu elikagai onak eta txarrak, eta produktu dietetiko jakin batzuk gomendatzen ditu ohiz kanpoko ezaugarriak dituztelakoan.\nWebguneak ez badu eskaintzen sortzaileei buruzko informazioa, haiekin harremanetan jartzeko bidea eta bezeroei erantzuteko telefonoa, orduan ere ez da komeni fidatzerik. Eta web homologatu bat ere ez bada, hau da, erakunde baimendu batek haren edukiak bermatzen ez baditu, kontuz ibili behar da. Azken baldintza hori ongi bete dute aztertu ditugun bost atarik.\nInternet bidez aurkeztu dituzten dieten % 80 ez zaizkie egokitzen bezeroak dituen behar eta ezaugarriei, eta oso deigarria da hori. Webgune horiek, tratamendua eskaini aurretik, ez dute egiten bezeroari buruzko diagnostiko osatu bat; ez dute ebaluaziorik egiten pertsona bakoitzaren elikadura-egoera zein den jakiteko, zer bizimodu egiten duen, zer-nolako elikadura-ohiturak dauzkan… eta horrexegatik eskaintzen dituzte dieta orotarikoak, eta ez berariaz norberarentzat prestatuak. Bezero bati dieta egoki bat agintzeko, haren aurrekarien berri eduki behar da aurretik, sendagairik hartzen ari den edo ez jakin behar da, zer-nolako bizi-eta elikadura-ohiturak dituen, zer elikatze-eredu erabiltzen duen, eta abar. Hori guztia ezinbestekoa da zerbitzu dietetikoa pertsonalizatua izan dadin.\nDieten % 80a ez zaio egokitzen bezeroaren behar zehatzei\nGure azterketan baieztatu dugu bost kontsultatatik bitan ez dutela inolako galderarik egin bezeroaren elikatze-ereduari buruz (zer janari mota jaten duen, zer atsegin duen eta zer ez, non egiten dituen otorduak eta zer-nolako maiztasunarekin jaten duen), eta informazio egokirik ere ez diote eman haren pisuaren inguruan (pisu gutxi duen, normopisua, pisu gehiegia edo gizentasuna) edo haren egoera jakinari dagokion pisu osasungarriaren inguruan. Argaldu beharrik ez duen emakume gaztearentzat, adibidez, dietadukan.es eta lediet.es izan dira tratamendurik eskaini ez duten bakarrak, nahiz eta pisu egokia duen gizonezko gazteari, aldiz, jarri dioten.\nEz fidatu, baldin eta...\nInformazioaren aroan bizi gara, argi dago. Kontsumitzaileek inoiz baino informazio gehiago daukate, gehiegi ere bai batzuetan. Dietisten-Nutrizionisten Espainiako Elkartearen iritziz (AEDN), Internet ez da ez lekurik egokiena argaltzearen inguruko informazioa bilatzeko, baina horretan hasiz gero, kontuan hartu behar da dieta miragarri eta engainagarria badirela Sarean, eta horiek identifikatzea komeni dela. Web-orria ez da fidagarria izango, baldin eta:\nBerehalako emaitzak agintzen baditu.\nEmaitza harrigarri eta/edo miragarriak iragartzen baditu.\nElikagai jakin bat edo talde bat galarazten badu.\nElikagai ‘onak’ batetik eta ‘txarrak’ bestetik zerrendatzen baditu.\nMantenugai baten errealitate zientifikoa gehiegi nabarmentzen edo distortsionatu egiten badu.\nOhiz kanpoko ezaugarriak omen dituzten produktu dietetikoak erabiltzen baditu edo horietan oinarritzen bada (askotan, tratamendua eskaintzen duenak saltzen ditu).\nProduktu dietetikoek eta antzekoek agintzen dituzten emaitzak lortzea dezente garestiagoa bada ohiko jakien bidez lortzea baino.\nTestigantzak, istorioak edo kontakizunak txertatzen baditu sinesgarritasun gehiago emateko.\nKomunitate zientifikoaren adierazpenekin bat ez datozen baieztapenak egiten baditu.\nOsasunari arreta gutxi\nDieta bat prestatzen duenak kontuan hartu behar ditu bezeroak izan ditzakeen eritasun edo patologiak. Guk egindako azterketan, dieten % 25ek soilik egokitu dizkiote elikagai motak, jaki kopurua, prestatzeko modua eta aholku dietetikoak bezeroaren osasun-egoerak eskatzen duenari.\nIzan ere, bezeroari oso informazio gutxi eskatu diote webgunean izena ematen duen garaian, eta hortik datoz geroko gabeziak. Gure kontsulten % 32tan soilik egin dute galdeketa zorrotza osasun-arazoen inguruan, eta erdietan ez dute galdetu bezeroa sendagairik hartzen ari den edo ez. Horren guztiaren ondorioz, aztertu ditugun zazpi gunetan (dietasnet.com, centrodenutricionydietetica.com, sanita-online.com, dietamedica.es, dietaon.com, dietikus.com eta dietadukan.es) tomatea jarri diote barazki horrentzat alergia duen pertsonari. Gainera, bost kasutatik bitan, gizentasuna daukan lagunari ez diote jakinarazi harentzat zein den pisu-galera osasungarria. Are gehiago: dietadukan.es, dietasnet.com, dietasonline.com, dietamedica.es eta lediet.es guneek soilik zehaztu dute zenbat kilo galdu behar lituzkeen eta zein epetan. Baina alde nabarmenak ikus daitezke, baita pertsona mota berarentzat egindako proposamenetan ere: gizentasun-arazoak dituzten adin ertaineko bi emakumeei, adibidez, 20 astean 10 kilo galdu behar dituela adierazi die dietasonline.com-ek, eta dietamedica.es-ek, berriz, 30 astean 20,8 kilo; gizon eta emakume gazteari, berriz, bi hilabetean kilo bat galtzeko gomendioa egin die lediet.es-ek, eta 2 astean 2,2 kilo dietamedica.es-ek.\nBezeroak, ustez, osasun arloko profesionalen esku jartzen du bere burua, baina guztiak ez dira uste den bezain profesionalak, edo, behintzat, ez dute hala direnik erakusten. Adibidez, aleadiets.com, centrodenutricionydietetica.com, dietasonline.com, dietamedica.es eta dietaon.com guneetan, dokumentu bidez frogatzen dute zer espezialitate daukaten dietak egiten dituzten profesionalek: haien kolegiatu zenbakia jartzen dute, curriculumak txertatzen dituzte edo Dietisten-Nutrizionisten Espainiako Elkarteko (AEDN) kide direla nabarmentzen dute. Gainerako guztiek, ordea, nutrizionistak direla baino ez dute esaten; eta ez dute zehazten zer ikasketa dituzten, eta beste hainbat xehetasun garrantzitsu ere ez dituzte ematen. Dietasnet.com-en, enpresak berak trebatu dituela esaten da, eta dietikus.com-ek adierazten du informatika-ingeniariek egiten dutela lan hori, nutrizionisten aholku eta laguntzarekin.\nMenuak: kalitate dietetikorik gabeak\nElikadura-ezaugarrien azterketa egin ondoren, azpimarratzeko modukoa izan da emaitza: menuen % 65ek kalitate dietetiko txarra edo oso txarra eduki dute (salbu eta dietadukan.es eta lediet.es guneetakoek, ez baitiote dietarik jarri gizentasun-arazorik gabeko emakumeari, GMI egokia daukalako): % 17k emaitza “oso txarra” atera dute, erdiek “txarra” eta % 35ek “hala-holakoa”. Dena den, oso menu desorekatuak izan arren, ez du esan nahi bezeroari elikadura-gabeziaren bat sortuko zaionik soilik bi asteko dieta egitera mugatzen bada, baina gure azterketak argi erakutsi du webgune horietan ari direnek heziketa falta nabarmena dutela elikadura-ohitura osasungarrien inguruan; ondorioz, horrekin denbora gehiagoan jarraituz gero, orduan balegoke arriskua gabeziaren bat agertzeko.\nGure ebaluazioa egiteko, Elikadura osasungarriaren gida hartu dugu oinarri (SENC 2004), eta guk asmatu ditugun lau pertsona moten beharrizan kalorikoetara egokitu ditugu. Jaso ditugun dieten % 40 (sanita-online.com, centrodenutricionydietetica.com, dietamedica.es eta dietadukan.es guneek bidaliak) ezin izan ditugu aztertu ikuspegi dietetikotik, ez dutelako datu zehatzik eman norberak dituen beharrekin bat datozen elikagai kopuruei buruz (gramotan, aletan edo erraziotan), edo eskaini duten dietan (sanita-online.com) ez delako agertzen ia haragirik, arrainik eta arrautzarik (dieta obolaktobegetarianoa esaten zaiona jarri dute). Horrek esan nahi du bezeroari ez zaiola ematen informazio zehatzik agindu dizkioten jarraibide dietetikoen jarraipen egokia eta doitua egin dezan.\nHonako webgune hauek proposatu dituzten dietetan aurkitu ditugu gabeziarik handienak: dietikus.com, dietason line.com eta lediet.es. Lehenak datu-base bat eskaintzen du, errezeta kopuru jakin batekin, eta ausaz, bat edo bestea egokitu dakioke bezeroari; errezeta bakoitza pertsonaren ezaugarri jakinetara moldatu beharrean, beti berdin aurkezten du: modu berean prestatua, kopuru berberekin eta osagai-zerrenda ere berdin-berdina duela. Oro har, energetikoak dira errezetarik gehienak, frijituz edo arrautza-irinetan pasatuz prestatzen direnak.\nBigarren web-orriak, diestasonline.com delakoak, pertsona mota bakoitzak behar dituen baino kaloria gutxiagoko menuak eskaini ditu. Adibidez, menu batek 622 Kcal eman ditu eta beste batek 878 Kcal, baina bezeroak, gutxienez, 1.200 Kcal behar zituen (bigarren motako pertsona izan da). Eta, azkenik, lediet.es atarian, asteko hiru menu aztertu ditugu lau beharrean (ez dio inolako menurik agindu argaldu beharrik ez duen neska gazteari, baina ez du berdin jokatu, aldiz, antzeko ezaugarriak dituen mutil gaztearekin), eta guztiek dauzkate gabeziak elikaduraren ikuspegitik. Gainerako menuek ere eduki dituzte ohiko hutsegite dietetikoak, bai oinarrizko elikagaiak falta dituztelako edo horietan urri dabiltzalako, eta bai zenbait elikagai neurriz kanpo agertzen direlako. Adibidez, dietasnet.com-en, fruitu lehorren gabezia antzeman dugu eta arrautzena ere bai ia, eta, proteinak, aldiz, gehiegi eduki ditu, haragiarenak batez ere (komeni halako hiru); berdin gertatu da dietikus.com, dietasonline.com eta dietaon.com guneek eskaini dituzten dietetan ere.\nGezurrak ere bai\nZenbaitetan, badirudi zernahik balio duela Interneten. Eta are gehiago argaltzeko metodoez ari direnean. Baina ez da hala. Okerreko informazioa ematea eta, esaldi ederrekin gauzak sinetsaraztea, osasuna tartean dagoenean, indarrean dagoen legediaren aurkakoa da guztiz. Zehazki, 1907/1996 Errege Dekretua urratzen du, abuztuaren 2koa, osasun-helburua duten produktuen, jardueren edo zerbitzuen publizitateari eta sustapenari buruzkoa, zeinak honako hau baitio: “Galarazia dago osasun-helburua duten produktuen, materialen, substantzien, energien edo metodoen edozein publizitate egitea, zuzenean edo zeharka, masiboki edo modu indibidualizatuan, honako kasu hauetan:\n[…]Argaltzeko edo gizentasunari aurre egiteko ezaugarri espezifikoak iradokitzen baditu.\nLasaibide ziurra edo erabat sendatzeko bermea ematen baditu. […]\nArgaltzeko edo gizentasunari aurre egiteko ezaugarri espezifikoak iradokitzen baditu.\nOsasun arloko profesionalen, pertsona famatu edo ezagunen, edo egiazko edo usteko pazienteen testigantzak eskaintzen badituzte, kontsumoa sustatzeko helburuz. […]”.\nGuk egindako azterketan, gisa horretako esaldi engainagarriak aurkitu ditugu lau webgunetan. Hona hemen horien adibideak:\nwww.sanita-online.com: Web-orriaren azalean, honako baieztapen hauek ageri dira: “Argaldu erraz eta azkar”, “Pisu egokiena bermatua”.\nwww.dietasnet.com: Web-orriaren azalean, honako hau irakur daiteke: “Guk esango dizugu nola argaldu zuretzat egokia den dietarekin. Nutrizionista bat jarriko dugu zuretzat, eta 10 astean lortuko dituzu emaitzak. Gure bermea duzu”.\nwww.dietamedica.com: Webguneak erabiltzaileen edo ustezko pazienteen iritziak txertatu ditu.\nwww.lediet.es: Gisa honetako baieztapenak egiten ditu: “Argaldu behin betiko” edo “Lediet: pisua galtzeko irtenbidea”. Gainera, erabiltzaileen edo ustezko pazienteen testigantzak txertatu dituzte.\nOso arriskutsua den arren, 10 dietatik bitan dieta-osagarriak hartzeko agintzen diote bezeroari (jarraibiderik eta ohartarazpenik eman gabe), edo ohiz kanpoko ezaugarriak omen dituzten osagarriak gomendatzen dituzte, nahiz eta osagarri horiek ematen onurak lortzeko aski eta sobera litzatekeen elikadura-ohitura egoki batzuk finkatzea.\nEsate baterako, dietamedica.es gunean, edozein heste-aringarri gomendatzen dute idorreriarentzat, beste zehaztapenik eta oharrik eman gabe. Bestalde, dietadukan.es-ek “olo-zahi” jakin bat gomendatzen du (web-orri horrek soilik saltzen du), eta adierazten duenez, hainbat dohain ditu: kolesterola murrizten du, diabetesari aurre egiten laguntzen du, koloneko eta ondesteko minbizietatik babesten du eta hesteetako igarotze-prozesua laguntzen. Oroitu behar da, dena den, dieta ‘miragarrien’ sailean sartu duela AEDNk.\nArgi dago argaltzeko dieta bat Internet bidez egitea garesti ordain litekeela (osasunean eta dirutan). Aztertu ditugun tratamendu guztiak ordainduta jasotzekoak dira, dietikus.com web-orrikoak izan ezik, horiek doakoak dira eta. Hilean, batez beste, 43,4 euro kostatzen da Internet bidez dieta bat egitea. Guk hautatu ditugun hamarretatik, centrodenutricionydietetica.com izeneko gunea izan da garestiena: hilean 100 euro kobratu dizkiote pertsona bakoitzari (50 euro dietarengatik, eta beste 50 euro hilean gomendatzen dituzten bi azterketengatik); merkeena, berriz, lediet.es izan da, non 9,4 euro ordaindu behar izan diren hilean. Badago aldea, beraz, baten eta bestearen artean.\nHamarretik bitan dieta-osagarriak agindu dizkigute, jarraibiderik eta ohartarazpenik gabe\nLediet.es gunearen ondotik, beste hauek izan dira merkeenak: sanita-online.com (batez beste, 14,9 euro hilean) eta dietamedica.es (20 euro hilean pertsona bakoitzarena). Erdibidean geratu dira dietadukan.es, dietasonline.com, dietaon.com eta dietasnet.com, zeinak 37 eta 56 euroren artean dabiltzan, batez beste. Azkenik, garestienen artean sartzekoa da aleadiets.com: guk sortu dugun pertsona bakoitzak 60 euro ordaindu ditu hilean (40 euro bi asteko dieta batengatik, eta 20 euro hurrengo bi asteetako dietengatik). Lau pertsona motek ezaugarri desberdinak eduki arren, bost webgunek kopuru berbera kobratu diete guztiei: aleadiets.com, centrodenutricionydietetica.com, dietasonline.com, dietamedica.com eta dietaon.com. Gainerakoetan, prezio aldatu egin da pertsona bakoitzaren ezaugarrien arabera. Hor ere bada zer nabarmendu: sanita-online.com gunean, adibidez, berdin ordaindu dute gizentasuna, diabetesa eta hipertentsioa daukan adin ertaineko emakume batek eta pisu egokia duen gizon gazte batek; eta dietasnet.com-en, % 39 gehiago ordaindu behar izan du pisu gehiegirik ez duen emakume batek, egoera berean dagoen gizon batek baino (39 euro emakumeak, eta 28 euro gizonak). Azpimarratzekoa da, halaber, pisu arazorik eduki ez duten gizonari eta emakumeari dieta hipokaloriko bat jarri dietela ia web-orri guztiek, nahiz eta ez izan argaldu beharrik.\nHeziketarik ez elikaduraren arloan\nZerbitzu dietetiko egoki batek pedagogikoa ere izan behar du, eta jarraibide egokiak eman behar ditu erabiltzaileak modu autonomoan zain dezan bere osasuna. Ez da horrelakorik ageri gure azterketan: dieten erdiek baino gehiagok ez dute ematen oinarrizko informaziorik elikadura orekatuari buruz, ez dute aholku dietetikoak emateko atalik ere, erabiltzaileek jakin dezaten zer egin patologia jakin batzuk edukiz gero, eta jakiak prestatzeko teknikei buruzko gomendiorik ere ez da ageri.\nAriketa fisikoa egiteko gomendioa ematea ere garrantzitsua da. Guk aztertu ditugunetatik, zortzi atarik egiten dute: dietadukan.es, centrodenutricionydietetica.com, aleadiets.com, lediet.es, dietasnet.com, sanita-online.com, dietasonline.com eta dietaon.com. Horien artean, bitan soilik egokitzen dituzte ariketa horiek pertsona bakoitzaren ezaugarrietara; lautan, taula bat eskaintzen dute ariketa jakin batzuekin, eta beste hirutan, jarraipena egiten dute argaltzeko tratamenduak irauten duen denboran.\n"Jenderik gehienak ez daki nola funtzionatzen duten GKEek"\n"GKEak behartuta gaude gardenak izatera eta gure jardunaren kontu ematera"


11 Hoyt eraikina, Brooklyneko hiri paisaian ikuspegi berri bat eskainiko duen silueta originala — Begira - Ulma aktualitatea\nEraikinak 180 m-ko altuera eta 57.000 m2 inguruko azalera izango du, horietatik 55.000 bizitegietarako, eta 2.000 beheko solairuko eta atikoko merkataritza espaziorako, eta lurrazpiko 147 aparkaleku plaza.\nAurreko proiektuetan CC-4 aluminio modularreko lauzen enkofratua erabili osteko esperientzia ona erabakigarria izan da berriz ere sistema aukeratzeko, apeo moduan ALUPROP aluminiozko eskora erabiliz. Lauza modularreko enkofratua sistema arina eta muntatzen erraza da, segurtasun eta errendimendu maila altua eskaintzen duena.\nProiektu honetan, enkofratu modularreko CC-4 lauzako 4.000 m2 inguru behar izan ziren, eta Structure Tech NYi ahalbidetu zion exekuzio epeak betetzea, 3 eguneko hormigonatze zikloekin. Barruko zutabe eta hormatxoak egiteko MEGALITE enkofratuko 200 m lineal esleitu ziren. Orotara, ULMAk aluminiozko 11.000 eskora baino gehiago hornitu zituen lauzen eta azpi-azpiko 6 solairuen apeo eta zutoinetarako.


'Cabaret Chihuahua' Euskaldunan jarraituko du | El Correo\nZurekin'Cabaret Chihuahua' Euskaldunan jarraituko du\n'Cabaret Chihuahua' Euskaldunan jarraituko du\nObrako aktoreak, Bilbon. / Cabaret Chihuahua\nGaur, bihar eta etzi ikuskizunaz berriro gozatzeko aukera izango da gaueko 20.00tik aurrera\nIZASKUN MOYANO Viernes, 8 septiembre 2017, 11:44\nAurreko astean izandako arrakasta dela medio, 'Cabaret Chihuahua' musikal alai eta ozarra Bilboko Euskalduna Jauregian izango da berriz ikusgai gaur, bihar eta etzi. Amy Winehouse, Sabino Arana eta gainerako pertsonaiekin barre handiak egiteko abagunea izango dugu gaueko 20.00tik aurrera.\nZorrozaurreko Pabellon 6 aretoa utzi eta Jauregiko 'Sala Barria'-n zazpi ikuskizun burutu zituzten guztira 2.400 ikusleren aurrean, sarrera guztien %90a saldu ostean. Izan ere, egun batzuetan aretoa guztia goitik behera betetzea lortu dute.\nZuzeneko musika eta umore ona nagusi dira krisiak cabaretaren munduan izandako ondorio gaitzak ironiaz erakusten dituen obra honetan. Felipe Lozak sortu eta zuzentzen duen komedia musikal lotsagabea giro euskaldun-mexikarrean kokatzen da musika, dantza eta tankerako elementuak tartekatuz. Pertsonaia zombiak egungo gizartea haragiratuko dute; egoera ekonomikoa dela eta negar ez egitearren barre egiten duena, hain zuzen ere.\n'Cabaret Chihuahua'-ko gau alaietan Liza Minelli, Marylin Monroe, Amy Winehouse, Cantinflas edota Frida Khalo bezalako artista heterogeneoek Sabio Arana euskal politikari zein Montserrat Caballé opera abeslari kataluniarrarekin topo egingo dute, hil orduko arazoak konpontzeko asmoz. Izan ere, gauza bera gertatuko zaio Durangoko gazte anonimo bati. Gora beheroi esker, bakoitzak nopere buruaz barre egitea lortuko dute.\nEszenatoki gainean antzezten arituko diren artistak Quique Gago, Irene Bau, Ugaitz Alegria, Diego Perez, Mitxel Santamarina, Jon Casamayor, Iñaki Maruri, Unai Izquierdo eta Olatz Ganboa izango dira.\nAmy Winehouse, Bilbao\nArrisku murrizketarako 'Botiltzarra' eta 'Testing' programak, Bermeoko jaietan Automobilgintzaren Kalitatearen XXII. Biltzarra hartuko du Europa jauregiak urriaren 5ean eta 6an


Energia berriztagarrietarako asegurua | Arç Cooperativa\nEnergia berriztagarrietarako asegurua\tjamgo_admin\t2017-07-06T11:26:23+00:00\nEnergia berriztagarriak: konpromisoa eta ezagutza\n30 urte baino gehiago daramatza Arç Cooperativak iturria berriztagarriko energia sortzeko proiektuetarako eta instalazioetarako aseguru-programak diseinatzen eta kudeatzen. Bokazio horren jatorria energia-eredua aldatzearekiko konpromisoa da eta gure planetaren etorkizuneko iraunkortasun-baldintzak hobetzera bideratuta dago. Gure esperientziatik abiatuta, energia berriztagarriko proiektuen beharretara egokitutako programa eta produktuak diseinatzen ditugu, haien eskala, teknologia, araudia edo egoera edozein izanda ere.\nUstiapena eta mantentze-lana\n1955/2000 eta 1578/2008 errege-dekretuek ezartzen eta arautzen dute erregimen bereziko produkzio-instalazioen banaketa-sarera sarbidea izateko eskaeratik eratorritako betebeharrei erantzuna emateko bermeen gordailua. Merkatu aseguratzaileak abalak eta bermeak eratzeko kauzio-asegurua eskaintzen du.\nIturri berriztagarriko energia sortzen duten instalazioak eraikitzearekin eta muntatzearekin lotutako arriskuak estaltzeko asegurua.\nMuntaketako arrisku orotakoa: ezbeharrekoa eta aurrez ikusezina den kausa baten ondorioz aseguratutako muntaketak edo obrak jasan ditzakeen kalte eta galera materialak bermatzen ditu.\nAdvance Loss of Profits: adostutako aldian, polizak estalitako ezbeharrekin lotuta, muntaketa amaitzeko garaian gerta daitezkeen atzerapenetatik (garraioa barne) eratorritako irabazien galera bermatzeko balio du.\nErantzukizun zibila: kalte materialekin edo pertsonalekin lotutako aseguratuaren erantzukizuneko kalte-ordainen eta fidantza zibil eta kriminalen gastuen, zerbitzu-sari profesionalen eta gastu judizialen ordainketa bermatzen du.\nGarraioa: lurrez edo itsasoz garraiatutako elementuak desagertzea eta/edo horietan izan daitezkeen kalteak bermatzeko.\nMakinen matxura: baztertu gabeko edozein kausak eragindako bat-bateko edo ezusteko matxuraren kasuan, makinen konponketaren edo ordezkapenaren estaldura.\nKontratu-bermea: haize-sorgailuen eta panel fotovoltaikoen fabrikatzaileen kontratu-bermeak estaltzeko irtenbide aseguratzailea (serieko akatsak, zarataren bermea, potentzia-kurbaren bermea, fabrikazio-akatsak eta abar).\nKalteen arrisku anitza: Arrisku anitzeko kontratuak (Multirriesgo) kanpoko jatorria duten kalte materialak eta horietatik eratorritako produkzio-galerak estaltzeko helburua du. Horiek guztiak baldintzetan zehaztuta daude (arrisku izendatuak).\nKalteen arrisku orotakoa: Arrisku Orotako kontratuak kanpoko jatorria duen edozein kalte material zein horietatik erator daitezkeen produkzio-galerak estaltzeko diseinatuta daude.\nKode Zibilaren arabera (1902-1910 art.) hirugarren batzuei eragindako gorputzeko kalteengatik edo kalte materialengandik arlo zibilean aseguratua erantzulea izan daitekeen kalte-ordainen ordainketa bermatzeko asegurua.\nAURREKONTUA BEHAR AL DUZU?\nEskuragarri dauden baldintza onenetara sarbidea izateko, Estatuko konpainien eta nazioarteko merkatuen aukera zabalarekin dugu harremana. Horien artean, espezializatutako konpainiak, produktu espezifikoetarako facilities izenekoak eta Lloyd’s-en Open Market daude.\n1984. urtetik, industria eolikorako aseguruen Estatuko eta nazioarteko programak prestatzen eta aplikatzen ditugu. Horren baitan, O&Mko fabrikatzaileen, sustatzaileen eta arduradunen behar ugarietarako aseguru-irtenbideak eskaintzen ditugu: GE, Gamesa, Nordex, Vestas edo Siemens.\nLandatar inguruneko elektrifikazioa eta isolatutako sistema hibridoak dira gure esperientziaren abiapuntua, baina, gaur egun, proiektu fotovoltaikoen gure zorroak teknologia ugarirekin ekipatutako 8 MWp arteko fabriketan instalatutako 100 MW gainditzen du.\nBeste sorkuntza-iturri batzuk\nGure esperientzia mix berriztagarria osatzen duten teknologia multzorako aseguruekin dibertsifikatu eta kontsolidatu da: minizentral hidraulikoen eta biomasako eta kogenerazioko instalazioen aseguramendurako produktu eta irtenbide espezifikoak ditugu. Era berean, zentral termosolarren eta olatuen energia off-shore jasotzeko aseguru-programen azterketa eta jartze-lana egin dezakegu.\nFinantza-erakunde ugarik zuzendutako Project Financeari eta beste finantzaketa-modalitate batzuei lotutako aseguru-programa ugari kudeatu dugu.


Eskola Txikien Bloga - Gipuzkoako Eskola Txikiak - Page 33\nHHko IKASLE BERRIAK ESKOLAN HASI DIRA\nAzteazkena, 10 Urria 2018\nDanel,Josu, Lur eta Abeitz hasiak dira gelakide "beteranoengandik" ikasten. Jolastu, ikasi eta ongi pasatzeko prest!\nPIRAGUISMO URUMEA IBAIAN\nEreñotzuk badu altxor handi bat, Urumea ibaia. Nola ez dugu ba hau kirola egiteko aprobetxatuko? Nola hobe piraguak hartuta errekan gora eta behera ibiltzea baino? Gozatu ederra hartu genuen pasa den astean! Nahiko KIROLARI eta nahiko BASAPIZTI izan ginen…\nGaur basajaunaren bila atera gara baino ez dugu topatu. Kobazulo bat ikusi dugu eta pentsatzen jarri gara ea hori izango zen baino zalantza sortu zaigu. Aurrerago txabola bat ikusi dugu eta Olentzeroren txabola dalakoan lore bat utzi diogu berak jakiteko bisitan joan garela. Idatzi zure testua hemen... Idatzi zure testua hemen...\nBihar gure eskolako Alaitz, Eusko eta Ibai Orendainen izango dira arratsaldea alaitzen! Dsifrutatu!\n"Mugimenduan tinko" bideoklipa\nAmaiur, Ainhoa, June eta Alaitzek "mugimenduan tinko" izeneko bideoklipa sortu, grabatu eta editatu dute. Ikus ezazue!\nTxoko berriak eskolan\nAzteazkena, 03 Urria 2018\nSartu eta ikusi gure eskolan amets egiteko, irakurtzeko, liburuak ikusteko... jarri ditugun txoko berriak!\nOsteguna, 27 Iraila 2018\nATZO DONOSTIARA JOAN GINEN ZINEMALDIRA. HOTEL MARIA KRISTINAN AKTOREAK IKUSI GENITUEN. ONDOREN ALFONBRA GORRITIK VICTORIA EUGENIARA JOANGINEN. HAMAIKETAKOA EGIN ETA KURSALERA JOAN GINEN. GERO AUTOBUSEAN ALTZORABUELTATU GINEN. OSO ONDO PASA GENUEN!! http://www.rtve.es/alacarta/videos/telediario/carlos-vermut-regresa-san-sebastian-quien-cantara...\nIMAZEN PAGORA IRTEERA\n2018ko irailak 11an Imazen pagora joan ginen 5 urtetik aurrerako ikasle guztiak. Iritsitakoan,hamaiketakoa egin genuen. Geroxeago, pixka bat deskansatu eta bertsoa kantatu genuen.6. Mailako 8 pertsona behar izan ziren, eskuak elkar lotu eta arbolaren enborrari buelta emateko. IMAZENPAGOARI BERTSOA EGUTEGIA Ez, ez zen berriz Manuel Bild...\n-2018ko irailak 14an Igartubeitira joan ginen. Han 2 taldetan banatu ginen, talde bat baserrira joan zen eta beste taldea pintatzera. Gero txanda egin genuen.Baserriko taldean,duela 500 urteko baserriak nolakoak ziren ikusteko aukera eskaini ziguten. Bertan bizi eta lana nola egiten zuten ikasi genuen. IntroduPintatzeko taldean berriz, Altzok...\nOstirala, 14 Iraila 2018\nIlusioz eta gogotsu hasi dugu ikasturtea Txalburu eskolan! Dagoeneko aste bete elkarrekin igaro dugu eta pixkanaka elkar ezagutu eta eskolako tailer eta aukerez gozatzen hasiak gara!\n2018/09/13 IKASTURTE BERRIARI ONGI ETORRIA\nOsteguna, 13 Iraila 2018\n2018-19 ikasturteari hasiera irailaren 7an eman diogu. Urtero bezala, ongi etorria eman nahi diegu ikasle eta irakasle berriei. Ikasleei dagokienez, 2 urteko gelan Sara, Beñat eta Kimetz ditugu. Irakasleen artean berriz, musikako Añarbe eta soinketako Aritz.Gure aurtengo proiektua " Gure herri txikiko istorio HANDIA" izango da. Hau dela eta, ...


ZEXIrako prest! – ZERESANA\nDana dago prest ZerEsana Eguna ospatzeko. Egitaraua ezagutzen dogu dagoeneko, paella txapelketako zehaztasun gehienak be bai, eta inportantiena dana, gogoz gainezka gagoz. Gainera, eguraldiak be lagunduko deusku aurton!\nIxan be, aurten ahalegin berezia ein dogu, aurrekontuak ion eta Pello Zabala kontrata dogu, eguraldi onaren eske. Azkanian, eguzkiak be zeresanan parte hartu nahi dabela emoten dau, eta “zeruak argi”, ipar haize fina ta 20-24 gradu arteko tenperaturak aurreikusten dira zapaturako. Dana dala, bazkal osteko saiuan entzungo driazen desafinuek espero daigun euririk ez ekartia…\nGainontzekuan, hasi gara dagoeneko kuadrilla ezberdinen presentzia konfirmaten. Titiri, Zerzetia (aurtengo jaietako paella txapelketan “Limoizko Saria” eruan eban sukaldari talde berberagaz aurkeztuko dana), Karpiñak (Alejo barriro chef?), Dzi-Pla, Atezuan… Danak dagoz kezkatuta paella txapelketako arauen inguruan, baina hamendik lasaitasunera deitu nahi dogu herrija, iazko antz askorik ez dabe eukiko eta…\nBaina ez dogu ezer askorik aurreratuko, egunian bertan sorpresak emotera ohituta gaoz eta. 12:00etan plazara bajatu eta handik aurrera pasako dan danari itxon biharko dotzagu. Bitartian, segi hatzaskolak jaten… eta emon berbari esanahija!\nberandutxuao… JOKUAK (lotsatijenek be ein ahal ixatekuak)\nta gero… POTEO ANIMAUA\n01:00etan KANTZONTZILO TA PANTALOIAKIN KORRIKA!\nTa ez ahaztu, nahi dabenak goixian goixetik Aittitta Txikik antolatutako mendi martxan parte harzteko aukeria daukola!\nTa aurreko gabaz, apirilen 8an, gabeko 22:00etan Zuluan Kemen McOna eta Joe O’ Lagarro-ren kontzertua!\nEgilea zeresanalekittoArgitaratze-data 2011/04/05 Kategoriak Kategori gabea\n3 erantzun “ZEXIrako prest!” sarreran\n92ko ikastoleruak-k dio:\ngeu be amen gabiz aste osuan zihar paellia prestatzen ta al dizenak jaten, hori dana irabazteko asmuaz! aurten alejori egurrezko koilara handija kendukotzau!\nprest ez, desiaten!! da entrenaten! XD\nAurrekoa Previous post: Pray for Japan\nHurrengoa Next post: propaganda filmak 2


Bidaiako geltoki eder bat — Gaztelupeko Hotsak\nHemen zaude: Hasiera → Artistak → Maite Larburu → Hemeroteka → Bidaiako geltoki eder bat\ngaztelupeko hotsak, 2019\nHarmonia, melodia eta erritmo politak jarri dizkie hitzei, eta oso ongi josi eta osatu du dena. Kantak haien artean desberdinak dira, baina denetan Maiteren nortasun handia nabari da.\nGrabazio saioetan, Maitek biolina jo eta abesteaz gain, gitarra elektrikoa, gitarra klasikoa, xilofonoa eta zintzarriak erabili ditu. Harekin batera, musika hauek aritu dira: Carlos Taroncher (klarinete baxua), Aida Torres (perkusioak) eta Beñat Iturrioz (perkusioak). Halaber, hitzak idazteko garaian Harkaitz Canoren laguntza estimagarria izan du.\nHamabost urte Herbehereetan igaro ondoren, Hezurren azpian diskoarekin Larburu Hernanira bueltatu da, bere jaioterrira. Horrela, kanta guztiak euskaraz sortu ditu –Neighbor taldearekin egin dituen bi diskoetan euskaraz, ingelesez eta gaztelaniaz aritu da–.\nBiolina jotzea du ogibide, antzinako musika jotzen duten Europako zenbait talderekin. Musikari bidaiaria da, nomada moduan lan egiten baitu Erdialdeko Europan, antzinako musikaren zirkuituan.\nBizitza osoa musikaren munduan murgilduta egon dela esan daiteke. Zazpi urterekin hasi zen musika ikasketak egiten bere herrian, eta ondoren Madrilen eta Amsterdamen ere ikasten aritu da. Master bat egin zuen antzinako musikan espezializatuta, eta horrela abiatu zuen bere ibilbidea.\nAmsterdamen Neighbor taldea sortu zuen duela urte gutxi batzuk, Josh Cheathamekin, eta harekin batera ondu ditu Ura patrikan (2013) eta Hau (2016) lanak. Neighbor taldearekin bi disko horiek plazaratu ondoren, Hezurren azpian da bere lehendabiziko bakarkako lana. Esan bezala, lan horrekin etxera bueltatu da. Baina seguruenik bidaiako geltoki bat izango da, geltoki eder bat. Bidaiatzen jarraituko baitu, etengabe mugitzen, eta musikazaleak harritzen, luzea eta oparoa –orain arte bezala– izatea espero dugun ibilbidean.


Zirimolatzen - Emakume baten azalean sartu eta kalera ateratzeko gonbita\n2016/12/29 11:46 0 iruzkin\nEmakume baten azalean sartu eta kalera ateratzeko gonbita\n— nañi (@pettyblackgirI) 2016(e)ko abenduak 21\nEstatu Batuetako kaleetan jazarpen sexistari aurre egin nahi dio Hollaback! erakundearen esperimentua da honakoa. Hamar orduz New Yorkeko kaleetan barrena dabilen emakume gazte baten errealitatea bildu nahi zuen eragileak. Eguneroko ikusgarri hau ezkutuan zuten kamara baten bidez grabatu zuten. Emakumeak ehundik gora jazarpen egoera jasan zituen, hamar ordu horietan inguratzen zuten gizonen eskutik.\nEragile feminista ez zen horretan gelditu eta hilabete igaro ostean, esperimentu bera eraman zuen New Yorkeko kaleetara. Oraingoan, ordea, jazarpen egoerak isilean sufritu beharrean, emakume protagonistak gogoz erantzun zien erasotzaileei.\nEsperimentua ez da berria, 2014. urtean grabatu zuen Hollaback! erakundeak, eta, bigarren ariketa honen bideoak hiru milioi eta erdi ikustaldi izatera heldu da YouTuben.\nBerria ez den arren, Twiterren berreskuratu eta bolo-bolo ibili da sarean azken egunotan, aurrera eta atzera. Twitter sareko @pettyblackgirI izeneko erabiltzaileak sareratu zuen berriz abenduaren 21ean eta ordutik ia 200.000 aldiz izan da elkarbanatua.\nTamalez, esperimentua berria izan ez arren, gaurkotasunik ez du apenas galdu.


Agorregiko burdinolan hasiko dugu bisita. Eraikin multzo honek, XVIII. mendeko burdinaren elaborazioaren industria zehazki erreproduzitzen du. Gaur, duela 250 urte bezala, energia hidraulikoaren bitartez mugitzen den metala kolpatzen duen mailu izugarria eta sua suspertzeko hauspo handia lanean ikusi daitezke.\nOndoren Iturrarango erlauntzera joango gara. Bertan, erlauntzen egitura eta euren antolaketa erakutsiko dizkigute, erleen ekintzak zuzenean ikusiaz.\nIturraranen Euskal Herriko erle beltza ezagutuko duzu. Ekosistemaren kontserbaziorako ezinbestekoa da eta polinizatzaile garrantzitsuena da, nahiz eta, gaur egun, duela 14 urte Europan sartu zen liztor asiatikoarengatik mehatxatua egon.\nBukaeran, "txotx" erritualaz gozatuko dugu, sagardotegiko menu tradizional batekin batera gure upategietan sagardoa eta sagar zukua dastatuz.\nElkargunea: Iturraran Parketxea, Pagoetako Parke Naturaleko Informazio Zentrua: Laurgain Auzoa Barreiatua, 12, 20809 Aia, Gipuzkoa. Sagardotegiaren izena eta helbidea, irteera baino 15 egun lehenago zehaztuko dira.\nGarraio zerbitzua eskatuz gero, elkargunea kontsultatu. Elkargunean 10 minutuko aurrerapenarekin egotea eskatzen da.\nHizkuntza: Euskara eta gaztelania. Beste hizkuntzetarako galdetu.\nAGORREGIKO BURDINOLAREN ORDUTEGIA: uztaila eta iraila: larunbatak, igandeak eta jaiegunak: 11:00-13:00. Abuztua: ostegunetik igandera: 11:00-13:00. Urritik ekainera: igandeak eta jaiegunak: 11:00-13:00.\nITURRARANGO ERLAUNTZAREN ORDUTEGIA: Aste Santua eta udako asteburuak: 13:00 ordutan.\nIraupena: Bisita gidatuaren iraupena 2 ordukoa izango da. Eta sagardotegiko otordua 3 ordu ingurukoa.\nOndorengo zerbitzuak aukeratu daitezke eta "Agorregi burdinolara eta Iturrarango erlauntzera bisita eta Sagardotegi menua" proposamenera gehitu:


Estibaliz Diaz ikertzaileak aingiraren misterioez jardungo du gaur arratsaldean Arraunetxen - Orio - Karkara.eus\nAitziber Arzallus 2022-05-11 09:00\nBiologian doktore eta ikertzaileak Sargazoetatik Orioraino: aingiraren bidaia miresgarria hitzaldia emango du Arraunetxen, 19:00etan hasita. Aingiraren inguruko misterioez jardungo du, espezie horren bizimoduaren inguruan oraindik ere badirelako ezagutzen ez diren gauzak. Horrez gain, aingira europarraren egoera delikatua eta hura berreskuratzeko egiten ari diren lanak ere hizpide izango ditu Diazek.\nGaur arratsaldean izango da Errioa, gure nortasuna hitzaldi zikloaren baitako laugarren saioa Arraunetxen, 19:ooetan hasita. Estibaliz Diaz Biologian doktore eta ikertzaileak Sargazoetatik Orioraino: aingiraren bidaia miresgarria hitzaldia emango du, eta izenburuak ondo dioen moduan, aingiraren inguruko misterioez jardungo du.\n"Zer dute komunean Aristotelesek, Freudek eta Kalsbergek? Ibaietako suge itxurako arrain bereziaren, aingiraren, jatorria ezagutu nahi zutela", dio Diazek. Gaur egungo zientzialariek haiek baino zerbait gehiago badakite espezie horren inguruan, baina, hala ere, badaude misterioak argitzeke. Izan ere, Sargazoen Itsasoan jaiotzen direla ondorioztatu ahal izan dute, baina ez dute haien ugalketa dokumentatzerik lortu, eta inork ez du aurkitu aingira europarraren arrautzarik.\nAZTIko ikertzaileak misterio horietan jarriko du arreta, eta aingira europarraren egoera delikatua eta hura berreskuratzeko egiten ari diren lanak zeintzuk diren azalduko du.


ManasluEkiren Oinarrizko Kanpamentua erreproduzitzea 3Dn dronen bitartez - Alex Txikon\n– Giza presentziak oinarrizko kanpamentuetan sortzen duen higadura aztertzea\n– Zaborraren presentzia aztertzea, eta baita horren neurketa bolumetrikoa egiteko aukera ere, arintzeko eta bertatik kentzeko neurriak zehazteko.\n– Eskalatzaileentzat arriskutsuak diren Serac-en mugimenduak behatzea eta neurtzea.\n– Glaziarren behatzea eta neurtzea, klima-aldaketak eta gizakiak glaziarretan duten eraginaren ondoriozko atzerapena edo masa-galera ebaluatzeko.\n– Ikus-entzunezko edukiak 3Dn egitea, interakziorako eta oinarrizko kanpamentuetan bertan edo igoeretako gune interesgarrietan, ibilbide birtualak egin ahal izateko. Horrela, eskalatzaileen eta espedizioaren egunerokotasunean modu errealagoan murgiltzea lortzen da, jendearengana modu errealistagoan hurbilduz, Himalaiarako espedizioen arriskuak jasan behar barik.


Autoak alokatzeko Krabi aireportua Konparatu autoa alokatzeko prezioak Autoak - | Autoak alokatzeko Krabi aireportua Konparatu autoa alokatzeko prezioak Autoak -\nZure alokairua Krabi aireportuan gurekin erreserbatu nahi duzunean, ezkutuko kostuak ez dira harrituko. Alquiler121.com–en ez duzu erreserba-kosturik edo kreditu txartelik ordainduko. Aldatu al duzu zure kontuan edo egin akatsik? Zure erreserba doan aldatzeko edo bertan behera uzteko, aurrez 48 ordu arte aldatu ahal izango duzu. Alokairuko autoen konpainiak aireportuan edo aireportutik gertu dagoen bulegoa da, hegan egin eta gidatzea erraza da. Hegazkina hartu eta aireportura iristen denean, autoarengandik atera eta gidatzeko aukera izango duzu. Aireportura hegaz egin nahi duzun heinean etxera heltzeko, alokatzeko autoaren itzulera besterik ez duzu. Erraza! Zure autoen alokairuak aseguru estandar guztiak barne hartzen ditu, baina autoa hondatuta dagoenean, alokairuko autoaren gehiegizko arduraduna zara. Autoan kontratatu duzun enpresak zure kreditu txartela kobratuko du. alquiler121.com–en, NoRisk Bermea eta NoRisk Bermatzeko Plus + eskaintzak eskaintzen dizkizugu. Gehiegizkoa estaltzen du eta zure bidaia desegokia bermatzen duzu. Krabi aireportuan zure erreserba berretsi aurretik, beti irakurri alquiler121.com eta ibilgailuen alokairua. zure autoa biltzea duzu. Modu horretan ziur zaude ez dagoela sorpresa autoan jasotzean edo itzuliz gero. Alokairuko enpresetan zenbait gehigarrirekin gastu gehigarriak ordaintzen dituzu, beste batzuek ez duzue aldez aurretik adierazi alquiler121.com-k Krabi aireportuko autoen alokairuak alderatzen dituela. Guztira, 800 alokairuko enpresek alquiler121.comrekin lan egiten dute, Hertz, Europcar, Sixt eta Aurrekontu bezalako enpresek. Zugandik edonora, alokatzeko auto bat eskaini ahal dizugu, 30.000 helmuga baino gehiago estaltzen baitituzu mundu osoan. Azkenean, baina ez gutxienez: prezio eta zerbitzu onena eskaintzen dituzu!


Herriko hainbat artistak saltokietan erakutsiko dituzte euren lanak - Bergara - Goiena.eus\nHerriko hainbat artistak saltokietan erakutsiko dituzte euren lanak\nImanol Gallego 2014-02-25 10:06\nBergararren sormenak ez dauka mugarik. Duela urtebete herriko hainbat artistaren talentu eta margoekin erdiguneko zenbait erakusleiho apaindu eta gero, orain, herriko sortzaileen lanekin hainbat taberna eta gozotegi apainduko dituzte.\nKasu horretan, baina, paretak margotu beharrean, herriko artistek euren obrak eroango dituzte aukeratutako komertzioetara.\nArtea, guztion eskura\n"Egiten dugun lana jendeari erakusteko modu bat da", aipatu du artistetako batek. Beste herri eta hiriburu batzuetan egiten den ekimen horren bidez, artearen demokratizazio bat gertatzen dela dio artistak berak: "Jendea ez bada arte galeria eta aretoetara joaten, guk gerturatuko diogu gure artea".\nZazpi artistak erakutsiko dituzte euren lanak. Dixulan tabernan Jesus Mari Zabaletaren margoak egongo dira. Nahikarin Roberto Gabilondok erakutsiko ditu bere lanak. Hamaika tabernan Manu Montielen argazkiak egongo dira ikusgai. Pol-Poleko paretak Juajo Altunaren margoek beteko dituzte eta Raizabal gozotegian, aldiz, Aintzane Codenen, June Martinen eta Markel Martinezen lanak egongo dira.


Gasteizko Gure Hezkuntza Plataforma: Plataformaren agerraldia\nEREDU PROPIOAREN BIDEAN, LOMCErik GABEKO HERRIEN DINAMIKAREKIN AURRERA EGINGO DUTE GASTEIZEN\nHezkuntza Plataformen topaguneak planteatutako dinamikarekin bat egin dute Gasteizko 16 ikastetxek\nEgindako lanekin jarraitu eta aurrerantzean LOMCEri ez esan eta euren eredu propioa landuko dute\nHezkuntza Plataformen Topagunea-k aurkeztutako LOMCErik GABEKO HERRIAK dinamika gure egiten dugu.\nDinamika hau Gasteizen garatuko dugu. Norberak bere ikastetxean egingo dugu lanketa eta ondoren hiriburura egingo dugu salto.\nLOMCEri gure ezezkoa adierazteaz gain, ez aplikatzeko konpromiso zehatza hartuko dugu, ikasle, familiako senide, hezkuntzako langile eta herritar moduan, gure herria LOMCErik gabeko gunea izan dadin.\nKonpromisoak hartzeko, lehentasun bakan batzuk kontuan hartu ditugu eta LOMCEren zer atalari ez diogun obedituko eta zeren alde egingo dugun zehaztu dugu, beti gure aukeren arabera (ikasle, familiako kide...).\nGure konpromisoaren adierazpena gure sinadura izango da.\nIkastetxeetan hezkuntza komunitatea osatzen dugunon konpromisoak lortu ostean, LOMCErik gabeko gelak eta ikastetxeak izango ditugu. Eta hau adierazteko banderatxoak ikurrarekin erabilgarri daude.\nGuzti hau maila pertsonalean hasi eta modu kolektibo baten garatu arte.\nEta Gasteiztar guztiak LOMCEren kontrako eta hezkuntza sistema propioaren aldeko puntuekin bat egin ahal izateko, sinadura bilketa erraldoia ere egingo dugu Gasteizko kaleetan, nahi duenak beraren konpromisoa adierazi ahal izateko.\nIkastetxeetan, eta baita Gasteizen ere, sinadura orriak jasotzean, Udaletxean mozioa sartuko dugu ikasturtea bukatu baino lehen; horrela, Gasteiz LOMCErik GABEKO GASTEIZ izatea eskatuko dugu.\nTestu osoa irakurtzeko sakatu HEMEN\nLabels: Gasteiz, Gure Hezkuntza Plataforma\nAMPA Izartegia IGE 25 April 2014 at 15:55\nBarkatu, albistean ez da agertzen, zeintzuk dira 16 ikastetxe horiek? Eskerrik asko.\nGure Hezkuntza 25 April 2014 at 22:52\nKaixo: ikastetxe bakoitza fase ezberdinean gaude, gure hurrengo bilera maiatzaren 6an izango da, Landatxon, 19etan, bertan askoz hobeto kontatuko dizuegu dinamika eta nola gauzatzen ari garen.\nGure Hezkuntza 26 April 2014 at 15:26\nBarkatu, gaizki dago eguna, bilera maiatzaren 7an izango da asteazkenean. Ea elkar ikusteko aukera dugun. Ondo izan!\nLOMCErik gabeko Gasteiz, sinadurak biltzen\n'LOMCErik GABEKO HERRIA' explicación de la dinámic...\n'LOMCErik GABEKO HERRIA' dinamikaren azalpena\nDatorren ostegunean, apirilak 24, prentsaurrekoa ...\n"Jaurlaritzaren dekretuak eta estatuarenak elkarre...\nDulantziko hitzaldia eta giza katea\nLope de Larrea Ikastola: Gizakatea - LOMCERI EZ\nGaztelaniaz ikasteko eskubideari buruzko araua ez ...\nAiaraldeko Gure Hezkuntza Plataforma\nMartxan da 'LOMCErik gabeko herria' dinamika herri...


Bizi artifiziala sortzeko gai?\nHernández Conejero, Ricardo (Vicerrectorado de Calidad e Innovación Docente, 2012-07-27)\nBaliabide hau tresna bat da "Egitura atomiko eta lotura kimiko"-aren oinarrizko kontzeptuak inpartitzeko (irakaslea) edo eskuratzeko (ikasleak) proiektuetan oinarritutako ikaskuntzaren metodologiaren bidez. Baliabideak ...\nZelan jokatu gure eskolan curriculumeko hiru hizkuntzekin ikasle eleaniztunak lortzeko?\nEnpresa komertzialaren simulazioa\nZelan elikatuko ditugu industria-lantegi baten makinak?\nEtorkizuneko hezitzailea puta eta bolleroa?


Hamar galdera ... PAULINA FERNANDEZI �Txurroek edaten jarraitzeko gorputzaldia hobetzen dizute�\nMa�uetako txurro-dendak Sanferminekin duen hitzorduari leial izaten segitzen du. 131 urte daramatza jardunean, haren lau pareten artean bost belaunaldi aritu dira lanean eta milaka iruindar eta kanpotarrek dastatu dituzte hango txurro berezi eta ia-ia mitikoak. Sortzailearen biloba eta oraingo jabe Paulina Fern�ndezek, 80 urte eder dituela, badu esperantza oraindik ere txurro-denda luzerako izan dadin. Horretarako, familiaren laguntza du, uztailaren 6 bakoitzean irrikatutako dendaren irekitzea lortzeko funtsezkoa. Oraingoan osasun �arazotxo� batzuek Iru�eko txurrorik ospetsuenak ia pikutara bidali ditu, baina azkenik, eginahal handien ondoren, hor ditugu, Sanferminetako goizeroko irteera-marran. Paulina ez da ausartzen ohitura honekin noiz arte jarraituko duen esatera, baina ahal duen bitartean jarraituko duela hitzeman du. -Esaidazu, Paulina, zeren usaina dute Ma�uetako txurroek?\n-Nik kafesnearekin hartu izan ditut beti, baina bada patxaka pattar bat, senarrak egiten duena, ossso goxoa, eta, txurroak jan ondoren, hura ere oso gustura hartzen da. �Unibertsitatera�, Miguel Javier Urmenetak esaten zion bezala, iristen diren lagunei, horiei bai, kopatxo bat jartzen diegu. -Txurrogilearen maina ere garrantzitsua izanen da. -Senarrak, bere esanetan txurrogile ezkonlaguna omen denak, primeran irakatsi die denei. Hari txurroak goxoki presta daitezen gustatzen zaio eta pertzetik ez da txurro bat ere ateratzen ongi eginik ez badago. -Honetan ari garenez, konta iezaguzu beste sekretutxoren bat. -Txurroa perfektua atera dadin, sekretua olioa prest noiz dagoen jakitea da. Hor dago txurrogilearen titulua. Esperientziak ematen du hori. -Eta jateko?\n-Batez ere, gero ura edatea debekaturik dagoela. Horrek kalte handia egiten du. Beraz, ura eskatzen badidate, ez diedala emanen esaten diet, bestela gero esanen dute Ma�uetako txurroek kalte egin dietela, eta urak egin die kalte. -Festa eta alkohol gaua bukatzeko hoberena Ma�uetako txurro batzuk al dira?\n-Bai, edaten jarraitzeko gorputzaldia hobetzen baitizute. Makurrena barnean deus izan gabe edatea da. -Arazorik izan al da urte hauetan denetan?\n-Gutxi. Noizbait graziosoren bat zerbait esatera etorri da, bilobari, adibidez, neska polita baita. Nik uztaia mozteko labana dut, baina bezeroek berek esaten diote: aizu, zabiltza kontuz, ez dakizu-eta nora etorri zaren! -Askok beldurra diote txurro-denda irekiko ez den egunari. -Zer esaten ahal diet. Urtez urte irekitzeko ahalegin guztiak eginen ditudala. Eta, batez ere, etorri izana eskertu. -Txurroek hasieran bezalako zaporea dute? -Nik uste dut gero eta gustu hobea dutela. AZALA


Igel iragazgaitzak - Zientzia Kaiera\nBaina gutxi badira ere, bada salbuespenik kontu honi dagokionez. Chiromantis (Afrika), Hyperolius (Afrika), Phyllomedusa (Hego Amerika), Litoria (Australia) eta Polypedates (India) generoetako igelek, legokiekeena baino askoz ere ur gutxiago galtzen dute larruazalean zehar. Phyllomedusa sauvagii izeneko igel hegoamerikarrak, esaterako, legokiokeen ur galeraren %2 edo %1 bakarrik pairatzen du. Horrela, espezie horren 2 g-ko ale batek, orduko 0,01-0,02 g ur galtzen duen bitartean, tamaina bereko zuhaitz-igelek 0,5 g gal dezakete eta arborikola ez diren bestelako igel arruntek 1 g.\nIrudia: Phyllomedusa sauvagii igela. ( Argazkia: Joachim S. Müller – CC BY-NC-SA 2.0 lizentziapean. Iturria: flickr.com)\nGarrantzi handiko moldapena izan daiteke hain ur gutxi galtzea, batez ere lehen aipatu dugun urarekiko mendekotasuna apaltzea beharrezkoa denean, hau da, ur gertutasuna murriztua denean edo ura dagoen tokiraino iristea erraza ez denean.\nBaina, nola lor dezakete hori? Bada, igel bakoitzak bere metodoa erabiltzen du horretarako. Phyllomedusa sauvagii igelak, esaterako, berak ekoiztutako “olio” berezia, -triglizeridoz osatua da gehienbat-, erabiltzen du bere larruazala iragazgaitz bihurtzeko. Larruan dituen guruin berezi batzuek jariatzen dute olio hori, eta gero, hanken bidez sakabanatzen du gorputz osotik. Gainera, horretarako egiten dituen gorputzaren mugimenduak eredu jakin bati egokitzen zaizkio beti. Dirudienez, metodo berdina erabiltzen du Polypedates maculatus espezieak. Hori bai, metodo hori eraginkorra izan dadin, geldirik geratu behar dira larruazala olioz estali ondoren; bestela, olio geruza apurtuko litzateke eta utziko lioke eraginkorra izateari.\nMoldapen horrek, baina, badu ordainsari bat. Izan ere, larruazalaren olio geruzak uraren iragatea eragozteaz gain, oztopo egiten dio oxigeno eta karbono dioxidoaren mugimenduari ere. Horren ondorioz, arnas elkartrukeak biriketatik gertatu behar dira batez ere. Edozelan ere, ordainsari txikia da hori, urarekiko mendekotasuna apaltzea eskaintzen dituen aukeren ondoan.\nJuan Ignacio Pérez Iglesias (@JIPerezIglesias) Fisiologiako katedraduna da UPV/EHUn Animalien Fisiologiako irakaslea eta Miren Bego Urrutia (@MirenBego) Biologian doktorea da eta UPV/EHUko Animalien Fisiologiako irakaslea.\nArgitalpen-data: 2022/01/18 · Atala: Dibulgazioa, Kolaborazioak\nJuan Ignacio Pérez Iglesias Pertsona bat zuria edo beltza dela esaten dugunean, beharbada pentsatzen dugu bere koloreak zehaztutako kategoria biologiko […]


Euskaltelek wifi-konexioa eman die etxean Interneterako konexiorik ez zuten ikasleei. Ekintza honen bidez, ikasleen % 100ek eguneroko klaseen jarraipen egokia egin ahal izatea bermatu da, eta, horrela, eten digitala zerora murriztu da.\nEuskaltel modu solidarioan laguntzen ari da tokiko ingurunearen konpromiso sozialeko eskaera eta beharrei, eta halakoxea da Egibidek egindako eskaera.\nBilbon, 2020ko maiatzaren 26an. Euskaltelek eta Egibide ikastetxeak proiektu komun bat garatu dute, etxean Interneterako konexiorik ez zuten ikasleei wifi-konexioa eskaintzeko. Ekintza honen bidez, ikasleen % 100ek eguneroko klaseen jarraipen egokia egin ahal izatea bermatu du Euskaltelek, eta eten digitala zerora murriztu da.\nEuskaltelen eta Egibideren arteko hitzarmenari esker, azkar eta eraginkortasunez erantzun ahal izan zaio COVID-19ak eragindako arazo honi.\nGaur egungo pandemia-egoerari loturik, "martxoaren erdialdean hasi ginen prestakuntza-sistema ez-presentzial bat antolatzen, hainbat plataforma birtual eta tresna konbinatuz. Klaseen ohiko ordutegian, bideokonferentzia bidezko saioak ematen ditugu, eta onlineko materialarekin eta tresnekin osatzen dugu (bideo didaktikoak eginez, onlineko ikastaroen plataformak erabiliz, praktika birtualak egiteko simulagailuak erabiliz, eta abar). Ikasleak ebaluatzeko onlineko sistemak ere ezarri ditugu, beren ikaskuntza-prozesuaren jarraipena egin ahal izateko", gogoratu du José Ignacio Eguizabal Egibideko zuzendari nagusiak.\nProzesu horretan, beharrezkoa zen ikasle guztiek Interneteko konexioa izatea, onlineko eskolekin jarraitu ahal izateko. "Interneteko konexioa eta gailu digitalak haien eskura jarri behar genituen", nabarmendu du, halaber, Arabako zentro horretako Aktibo eta Baliabideen koordinatzaileak, Iñigo Astudillok. "Horrekin lotuta, eskerrak eman nahi dizkiot Euskalteli etxean zerbitzu hori ez zutenei wifi-konexioa eskaintzeagatik onlineko hezkuntza-jarduera bermatzeko. Emandako konexioei esker, eten digitala zerora murriztu da, eta gure ikasleen % 100ek eguneroko eskolen jarraipen egokia egin ahal izatea bermatu da".\n75 urte baino gehiagoko historia du Egibide zentroak, eta irakasleek osasun-krisiak eragindako egoera berrira egokitzeko egindako lana nabarmendu nahi izan dute haren arduradunek. "Era berean, ikasleen eta familien erantzuna eredugarria izan dela esango nuke. Egun batetik bestera onlineko trebakuntzara egokitu behar izan dute, eta hasieratik erantzun diote erronka horri; eta egoera berezi horretan konpromiso eta erantzukizun-maila oso handia izan dute", gehitu du zuzendari nagusiak.\nEgibide Arabako Derrigorrezko Bigarren Hezkuntzako (DBH), Batxilergoko eta Lanbide Heziketako ikastetxe bat da, 450 hezitzaile inguru ditu. Horien artean sartzen dira irakasleak, idazkaritzako langileak, garbitzaileak eta abar. Izan ere, ikastetxearen premisaren arabera, "guztiok hezten dugu". Ikasturtean zehar, 7.000 ikaslek jasotzen dute prestakuntza, gutxi gorabehera (hezkuntza arautua, langileak trebatzeko zikloak, enplegurako prestakuntza-ikastaroak eta abar kontuan hartuta).\nEtxebizitzei eta enpresei azken belaunaldiko sarea eta telekomunikazio-zerbitzu eta -produktu aurreratuak eskaintzen dizkien operadore gisa duen eginkizunaz gainera, Euskaltelek, gizartearekiko duen konpromisoa gauzatuz, modu solidarioan laguntzen die tokiko inguruneko eskaera eta beharrei, hala nola Egibidek egindako eskaerari.\nEkintza hauen bidez, funtsezko bere beste rolari erantzuten saiatzen da, enpresa arduratsu eta gizartearekiko konprometituaren rolari, eta, batez ere, alarma-egoeraren ondorioz okerren pasatzen ari direnei lagundu nahi die. Talde horretan daude ikasketei gainerako ikasleen baldintza beretan jarraitzeko zailtasun handiak dituzten baliabide ekonomiko gutxiko familiak eta beren seme-alabak. Eten digitala nabarmena da kolektibo horietan, eta Euskaltel ahal den neurrian erantzuten saiatzen da, "Teknologia, pertsonen bidez eta pertsonentzat" leloa praktikan jarriz.\nHamar aste pasatu dira jada pertsonen konfinamendua ezarri zuen dekretua argitaratu zenetik, eta Euskadi konfinamendua arintzeko bigarren fasean dago. Egoera honetan, Euskaltelek eutsi egiten dio pertsonen eta enpresen arteko komunikazioetan kalitaterik onena eskaintzeko konpromisoari; horretarako, une oro datuen trafikoa eta emaria monitorizatzen ditu, sarea premien eta erabileren arabera dimentsionatzeko. Horren guztiaren helburua da erabiltzaile-esperientzia ona izatea, are gehiago familiek, enpresek eta osasun- eta larrialdi-zerbitzuek konektatuta egon behar duten une honetan.


Bizitza Da Handiena mugimenduko bi kideren epaiketa bertan behera gelditu da behin-behinean | Gizartea | Berria\nBizitza Da Handiena mugimenduko bi kideren epaiketa bertan behera gelditu da behin-behinean\nDefentsa abokatuak jarduketak baliogabetzeko eta auzia artxibatzeko eskatu dio epaileari. Epaileak erabaki du epaiketa ez egitea defentsaren eskaera aztertu artean. Defentsa abokatua ere auzipetuta dago. Irailaren 17an mugimenduko beste bi kideren kontrako epaiketa hasiko da.\nBizitza Da Handiena mugimenduak taldeko bi kide auzipeturi babesa adierazteko elkartasun argazkia egin zuen atzo, Donostian. / Gorka Rubio/Foku\nBizitza Da Handiena mugimenduak bere taldeko lau kide auzipetu dituztela salatu zuen atzo. Kide horien kontrako bi epaiketak irailean hastekoak ziren, baina epaiketetako bat behin-behinean bertan behera gelditu dela jakinarazi du gaur mugimenduak. Azaldu duenez, defentsa abokatuak jarduketak baliogabetzeko eta auzia artxibatzeko eskatu dio epaileari, eta hark epaiketa etetea erabaki du, eskaria aztertu artean. Defentsa abokatua ere auzipetuta dago.\nEpaiketa horretara deituta zeuden bi kideak hamabost urtez hutsik egon den eraikin publiko bat okupatzeagatik auzipetu dituzte, eta hilaren 25an ziren epaitzekoak. Epaiketa, oraingoz, bertan behera gelditu denez, indarrak beste auzian jartzera deitu du Bizitza da Handienak.\nBeste epaiketan, mugimenduko bi kide daude auzipetuta. Joan den maiatzean atxilotu zituzten, Donostian, Munduko Turismo Erakundeak hirian egin zuen goi bileraren harira antolatu zen manifestazioan parte hartzen ari zirela. Atzo, Bizitza Da Handienak auzipetuekiko elkartasun argazkia atera zuen atxilotuak izan ziren tokian, eta elkarretaratzera deitu du datorren astelehenerako; epaiketa hasiko den egunerako. Donostiako Egia auzoko epaitegien parean egingo dute protesta, 09;30ean.\nMugimenduaren esanetan, "erabat faltsuak diren akusazioak" egin dizkiete bi auzipetuei; besteak beste, poliziei lesioak eragitea. Egun hartako mobilizazioa "erabat baketsua" eta zilegia izan zela nabarmendu dute. "Bi lagunak atxilotu egin zituzten, Polizia bultzaka hasi eta lurrera bota zituztenean. Lotsa gutxi izan behar da ezer egin ez zuten bi laguni halako akusazioak dohainik egiteko", adierazi du mugimenduak ohar bidez.\nBizitza Da Handienak elkartasun mezua bidali die auzipetuei. "Zuekin gaude". Aldiz, "Euskal Erregimenari" ohartarazi diote kideak babestuko dituela. "Gutako inori eraso egiten badiozue, denoi eraso egingo diguzue. Herritarrok elkar defendatzen dugu".


Displaying items by tag: sindikatua - Nirea Itsaslurra\nHasieraBaliabideak zure zerbitzuraSektoreko agenteen gidaSektoreko agenteen zerrendaDisplaying items by tag: sindikatua\nNafarroako Nekazari eta Abeltzainen Elkartea. Foru Erkidegoko nekazariak eta albeltzainak biltzen dituen sindikatua, haien interesak defendatzeko....\nGipuzkoako Nekazari eta Abeltzainen Elkartea. Foru Erkidegoko nekazariak eta albeltzainak biltzen dituen sindikatua, haien interesak defendatzeko....\nArabako Nekazarien Elkartea (UAGA) irabazi-asmorik gabeko Nekazaritza Erakunde Profesionala da, eta bere helburu nagusia Araba eta Trebiñuko nekazari eta abeltzainen interesak defenditzea da. Afiliazio politikoetatik kanpo eta interes politikoetatik...\nEHNE, Euskal Herriko Nekazarien Elkartasuna sindikatuaren webgunea ...\nEHNE-Bizkaia (Euskal Herriko Nekazarien Elkartasuna) nekazal sindikatua da, 1976-1977. urteetan sortutako nekazari elkarte profesionala. Urte asko egin ditu bidean, proposamenak egin eta nekazarien eskubideen aldeko borrokan, eta gaur egun Euskal H...\nENBA Euskadiko baserritar profesionalen batasuna da. Gure erakundea 1991. urtean jaio zen, gure kideetako interesak sustatzeko eta babesteko gizartearen aurrean baina, bereziki, administrazioaren taldearen aurrean eta, alde berean, haien nekazaritzak...\nENBA. Euskal Nekazarien Batasuna ...\nEHNE Bizkaia. Euskal Herriko Nekazarien Elkartasuna. ...


Nola bizi dute sortzaileek konfinamendu garaiko kultura? - Arrosa\nNola bizi dute sortzaileek konfinamendu garaiko kultura?\nZebrabidea ARROSA 2020/03/27\nKulturaren plaza asko aldatu da azken egunotan. Kultura hitzordu guztiak atzeratu edo bertan behera geratu dira. Kultura plaza ziberplaza bihurtu da, gainera, sortzaile asko euren lanak etxeetara iristeko ahaleginean baitabiltza. Hainbat gogoeta ere sortu ditu egoera honek sortzaileen artean. Ane Gebara ipuin kontalariarekin hitz egin dugu egoera honek euren lanean duen eragina ezagutu asmoz, besteak beste. Entzun hemen!\nPosted in ZebrabideaTagged #ane gebara #ane gebara ipuin kontalaria #konfinamendua #portada #sorkuntza #sortzaileak\n"Oasiko kronikak" podcasta abiatu du ARGIAk\nol. Mar 27 , 2020\n“Euskara normalizatzerako bidean oztopoak eta bidelagun izan daitezkeen faktoreak zeintzuk diren azaleratu nahi ditugu”\nZarautz literaturaren erdigune bilakatuko du Literaturiak\nZer ezkutatzen du Gilleten iragarkiak?\n#3000Twitz ekimena abiatu dute, streamerren euskarazko edukiak zabal daitezen\nIRRATIEN TARTEA | “Musik’haria”, Naia Roblesen azken lana\nIgor Olabarrieta: “Kurduek herria antolatu eta hara demokrazia eramatea nahi dute”


Ahots eta pianorako musika (IV) Almudena Ortega, sopranoa & Josu Okiñena, pianoa\n[Translate to Euskera:] Aita Donostia · Música para voz y piano (IV)\nIzenburua:Ahots eta pianorako musika (IV) Almudena Ortega, sopranoa & Josu Okiñena, pianoa\nAita Donostiaren piano eta ahotserako integralaren 4. bolumena dugu hau eta bertan bi denboraldi ezberdinetan, 1913-16 eta 1923-38, eginiko berrogeita zazpi abesti aurkituko ditugu. Lehenengo denboraldiari 1913an eginiko eta Euskel-Eresiak (1914-1916) eta Euskel-Abestijak (1914-1915, Jesús Guridik hartu zuen parte ere) bildumetan argitaraturiko hamalau abesti dagozkio eta, halaber, 1916. urtean eginiko beste hamalau abesti. Azken hauek De música popular vasca izenburuarekin Bilboko Elkarte Filarmonikoan emaniko hitzaldiak osatzeko egin zituen Aita Donostiak eta bi urte beranduago argitaratuak izan ziren izenburu berberarekin.\nBigarren denboraldiari dagokionean, 20ko hamarkadari dagokionean alegia, hamahiru abesti entzungo ditugu. Abestiak Iparraldeko Gure Herria aldizkarian argitaratu ziren estreinakoz (1923, 1927 eta 1928. urtean) eta, ostean, Aita Donostiak prestatutako bildumetan argitaratu ziren: Gure herria (1928), Trois chants basques (1930), edo Mendi-lore (1948).\nAzkenik, bolumenak Revista Internacional de Estudios Vascos, aipatu Gure Herria aldizkarietan edo Donostiako El Día egunkarian argitaratutako eta argitaragabekoak diren sei abesti hartzen ditu (bere lan guztien argitalpena izan ezik).\nAbesti guzti hauen arteko izendatzaile komuna, euskarazko testuetaz aparte, beren izaera herrikoia da. Izan ere, abesti guztien doinua J.J. Sallaberryko Populaires du Pays Basque (1870) edo Aita Donostiak bildutako Euskal eres-sorta (1921) bezalako bildumetatik datoz. Ez baitugu ahaztu behar doinu herrikoia eta formatu “landua” uztartzen duten piano eta ahotserako abestiak nahiko zabalduak izan zirela XIX. mendeko amaierako eta XX. mendeko hasierako musikagileen artean. 1870tik 1939ra arte honelako seiehun abesti baino gehiago egin ziren eta musikari aipagarrienak, A. Donostiaz gain, Jesús Guridi, Antonio Alberdi, Resurrección María de Azkue edo Norberto Almandoz dira, zenbait ezagun gutxi aipatzearren. Aipatu ohitura XIX. mendeko amaieran hasitako euskal musika herrikoia berreskuratzearen eta hedatzearen aldeko mugimenduarekin batzen da. Euskal Jaiak, Lore Jokoak, kantutegien argitalpena, erakunde publikoek antolaturiko lehiaketak, artikuluak eta hitzaldiak “música popular vasca” zelakoaren inguruko zenbait ekitaldi dira. Aita Donostiako ekarpena ez zen konposiziora mugatu, baizik eta ikerketa musikologikora hedatu zen ere. Bere lanek eztabaida sutsua piztu zuten musika herrikoiaren inguruan, zientifikoa izan nahi zuen mailan baina gai honen inguruko ikerketak azaltzen zituen aurreiritzi existentzialistetatik erabat aldendu gabekoa zena.\nAurkezten diren abestien osaketari dagokionean, musikagile honen fintasuna eta originaltasuna nabarmendu nahi ditugu. Nahiz eta normalean zuzenki aritu akonpainamenduan bai doinua bai iturri herrikoiaren harmonia erreplikatuz, irtenbide originalak aurkituko ditugu ere. Bere proposamenen edertasuna, prozedura-erraztasunean datza, lortu nahi den lanaren baliabide-ekonomiarekin dagoen koherentzian alegia. Horrela gertatzen da batez ere “Choriñua kaiolan” abestiaren kasuan, non akonpainamenduak olerkiaren hitzak aditzera ematen dituen eta leunki aldatzen den bertsoen zentzu-aldaketarekin batera. Edo “Belhaundiko bortian” abestian, non akonpainameduak doinuarekiko independente den, beheranzko si minorreko eskala batekin hasiz. Edo “Atte ttun ttun” abestian, non pianoak doinuan bukaera aldera soilik agertuko den motiboa aurreratzen duen.\nAzken finean, musika-balio handiko legatu honen berreskuratze eta hedatzeak orain arte oso gutxi ezagutzen zen Aita Donostiaren abestigile-izaerari merezi duen garrantzia emango dio eta, dudarik gabe, atsegin-iturria izango da belarri sentikorrenentzat.\n1 Obras Musicales del Padre Donostia, A. Donostia Artxiboa, Lekaroz, 1965, Jorge de Riezuko argitalpena.


Dagoeneko 606 hautetsik eman diote babesa Udalbiltzari | Euskal Herria | Berria.info\nOsteguna, 2013ko maiatzak 23 - 16:18\nDagoeneko 606 hautetsik eman diote babesa Udalbiltzari\nOrain arte talde independenteetatik eta Bildutik jaso dituzte sostenguak. Maiatzean hasi zuten kanpaina udal erakundearen berrosaketa lanetan ari diren hainbat hautetsik. Ekainaren 30ean bilera egingo dute, Iruñean. "Euskal Herriko udal talde guztiak daude bertara joatera gonbidatuta". Berria.info 2012-06-20 - 16:05:52\nBERRIAren gunea Udalbiltzaz\nUdalbiltzak gaur jakinarazi du Euskal Herriko eremu desberdinetako 606 hautetsiren atxikimendu jaso dituztela dagoeneko. 220 udaletako 73 alkatek eta 533 zinegotzik erakutsi diote babesa proiektuari, Iratxe Lopez de Aberasturi Gasteizko zinegotziak Iruñean esan duenez. Ekainaren 30ean bilera egingo dute Iruñean, Baluarte aretoan. "Euskal Herriko udal talde guztiak daude bertara joatera gonbidatuta", adierazi dute antolatzaileek. Igor Eguren Ordiziako alkateak azaldu du zazpi euskal lurraldeak batuko dituen erakunde batek ikuspegi politiko guztiak bildu behar dituela. Hala, gonbitea luzatu die Euskal Herri osoko hautetsiei bat egitera. Haren arabera, orain arte talde independenteetatik eta Bildutik jaso dituzte sostenguak.\nUdalbiltza berriz ere antolatzeko asmotan, atxikimendu kanpaina abiatu zuten maiatzean berrosaketa lanetan ari diren hainbat hautetsik. Orduan 6.500 gutun bidali zizkieten hautetsiei, berrantolaketari atxikimendua emateko. Hilabete eskasean 600 atxikimendu pasatxo jaso dituzte. Sentsibilitate politiko guztietako hautetsiengana jo dutela azaldu dute, 1999an sortutako Euskal Herriko udalen erakundeak orduko "espiritu" bera izateko.\nEkimenaren bultzatzaileak gaur, Iru�ean. / Idoia Zabaleta, ARP


BIDEBARRIETA KULTURGUNEAK “EZTABAIDAK LITERATURAREKIN” PROGRAMAREN EDIZIO BERRIA INAUGURATUKO DU DATORREN ASTEARTEAN, MARTÍN OLMOS ETA PABLO MARTÍNEZ ZARRACINA KAZETARIAK ELKARTUZ – Bilbao Kultura\nHome » Berriak » Bilbao Kultura @eu » BIDEBARRIETA KULTURGUNEAK “EZTABAIDAK LITERATURAREKIN” PROGRAMAREN EDIZIO BERRIA INAUGURATUKO DU DATORREN ASTEARTEAN, MARTÍN OLMOS ETA PABLO MARTÍNEZ ZARRACINA KAZETARIAK ELKARTUZ\nBIDEBARRIETA KULTURGUNEAK “EZTABAIDAK LITERATURAREKIN” PROGRAMAREN EDIZIO BERRIA INAUGURATUKO DU DATORREN ASTEARTEAN, MARTÍN OLMOS ETA PABLO MARTÍNEZ ZARRACINA KAZETARIAK ELKARTUZ\nASTEARTEAN, URTARRILAREN 12an bere hamargarren edizioa hasiko duen “Eztabaidak Literaturarekin” ekimenak hilean behin izaten ditu topaketak, asteartez, arratsaldeko 19:30ean, Bidebarrietako Liburutegiko ekitaldi aretoan.\n“Eztabaidak literaturarekin”, jende aurreko elkarrizketa lasaiaren bitartez literaturako zenbait irudirengana hurbiltzea proposatzen duen BIDEBARRIETA KULTURGUNEAREN ekimenak, Martín Olmos –2015eko Euskadi Literatur Saria– eta Pablo Martínez Zarracina kazetari eta idazle ezagunen arteko topaketa aurkeztuko du datorren asteartean, URTARRILAREN 12an, literaturaren eta kazetaritzaren arteko harremanari buruz berba egiteko, hain zuzen ere.\nEztabaidak edo elkarrizketak hilero egiten dira, asteartez, Bidebarrietako Liburutegiko ekitaldi aretoko eszenatokian. Bertan, espezializatutako kazetari edo profesional bat ekitaldiaren aurkezle eta gidari gisa aritzen da. Oraingo honetan kulturan espezializatutako Juan Carlos de Rojo kazetaria izango da ekitaldiaren gidaria.\nUrteko lehen hitzordu honetarako, “Eztabaidak literaturarekin” ekimenak literaturari eta kazetaritzari buruzko hitzaldia proposatzen du, eguneroko prentsa irakurtzen dutenen artean oso ezagunak diren bi zutabegilerekin, bizitza aztertzeko duten era bereziarengatik eta, hasiera batean egunkarietan irakurri ahal izan genituen artikulu horietatik literaturarako jauzia eman dutelako. Horrela, zenbait gai planteatuko dira, literaturaren eta kazetaritzaren arteko desberdintasunak eta antzekotasunak, kazetaritzak literaturari eman diezazkion balioak edo hasieran kazetari izan ziren idazle handiak, besteak beste.\nMartín Olmos 2015eko Euskadi Literatura Sariduna da, azken bost urteetan El Correo egunkarian argitaratu dituen zutabeetako batzuk jasotzen dituen “Escrito en Negro” liburuarekin. ‘Sacamantecasen’ edo Galiziako otso-gizonaren izugarrikeriak, ‘El Lutek’ askatasunerako bidean bizi izandakoak edo el Vaquilla, el Torete eta el Jaro bezalako kinkien gorabeherak dira, besteak beste, asteroko ‘Escrito en negro’ kontakizunen protagonistak, era bikainean dokumentatuak eta maisutasunez kontatuak, umore beltz garratza ahaztu barik. Martín Olmos marrazkilari bikaina ere bada, eta bere irudiek istorioei laguntzen diete, horiek girotzen dituen atmosfera dramatikoa sakonduz. Martín Olmosen kronika beltzek fikziozkoa ez den lan hoberenaren Rodolfo Walsh saria ere lortu dute Gijongo azken Aste Beltzean.\nPablo Martínez Zarracinari dagokionez, El Correo egunkariko zutabegile eta literatur kritikaria da. Bi poesia liburu argitaratu ditu, “Señales de vida” eta “Los invitados”, “La fascinación de los extremos” dietarioa eta “Resaca crónica”, Bilboko Aste Nagusiari buruz idatzi zituen kroniken bilduma. Bere bosgarren liburua argitaratu berri du, “Es muy raro todo esto” (Pepitas de calabaza arg.), El Correo egunkariaren edizio digitalean argitaratutako 54 artikulu biltzen dituen argitalpena.\nBIDEBARRIETA KULTURGUNEA, Bidebarrietako liburutegiaren barruan, literaturaren hedapenerako eta gizarte eta zientzia ezagupenerako gunea da.\n← LARUNBAT HONETAN HASIKO DIRA BERRIRO DANTZALDIAK OTXARKOAGAKO UDALTEGIAN, DANTZA ALAI ETA PALMERAS ORKESTREN ESKUTIK\n“ZINEMA EUSKARAZ” ARRAKASTA HANDIKO PROGRAMA BILBOKO IKASTETXEETAN →


Karitate Alabak Begoñako Andra Mari ikastetxeko Hezkuntza Komunitateak Gabon Zoriontsuak opa dizkizue\nKarisma Bizentetarraren 400. urteurrenaren logoa\nAurten, 2017an, Karisma Bizentetarraren 400. urteurrena ospatzen ari gara. Familia bizentetarrak gonbidapena zabaldu nahi digu gure artean kanpotarrak hartzeko eta Frantzizko Aita Santuak hasi duen errukiaren ospakizunarekin bat egiteko. Ondorengo estekan 400. Urteurrena ospatzeko logoaren azalpena uzten dizuegu.\nIKASTURTE HASIERAKO BATZARRAK 17-18\nIkasturte hasiera guztietan bezala, bilerak izaten ditugu etapa guztietan. Hona hemen aurtengo ikasturteko datak. Irailak 21, osteguna, 17:00etan: Lehen Hezkuntzako 1.zikloa Irailak 25, astelehena, 17:00etan: 3,4 eta 5. urte Irailak 28, osteguna, 17:00etan; urte 1 eta 2 urte Urriak 2, astelehena, 17:00etan DBH Urriak 3, asteartea, 17:00etan Lehen Hezkuntzako 3.zikloa Urriak 9, astelehena 17:00etan Lehen […]\n[Basque] Page 5 [Basque] of 11


Gure planetan sekula neurtu den tenperaturarik hotzena neurtu dute Antartikan: -98ºC Sustatu.eus - Teknologia albisteak\nGure planetan sekula neurtu den tenperaturarik hotzena neurtu dute Antartikan: -98ºC\n2018-06-29 : 09:15\nGure planetan orain arte neurtutako tenperaturarik hotzena -93ºC-koa zen. Coloradoko Unibertsitateko ikerlari talde batek satelite bidez egindako azken neurketek, ordea, beste 5 gradutan jaitsi dute munduko errekor hori. 2004-2016 bitartean egindako neurketen arabera, Antartikako 100 puntu ingurutan tenperatura ia-ia -100ºC-ra jaitsi zen; -98ºC, hain zuzen ere. Antartikako erdi-ekialdean dagoen mendilerro garai batean jaso dituzte tenperatura horiek, mendilerro horietan dauden sakonune edo arantxo txiki batzuetan, 3.800 metrotik gorako garaieran. Dena dela, satelite bidez jasotako datuetan oinarritutako estimazioak dira, ez zuzenean lurrazalean neurtutakoak.\nColorado Boulder Unibertsitateko NSIDC (National Snow and Ice Data Center) zentruko ikerlari talde batek eman ditu datu berriak. Duela urte batzuk -93ºC-ko tenperatura neurtu ondoren, oraingoan 5 gradu gutxiagoko tenperatura neurtu dute, gure planetan sekula neurtu den tenperaturarik hotzena, eta tenperatura ultra-hotz horiek gerta ditezen izaten diren baldintza meteorologikoen azalpen zientifikoa ere eman dute. Euren ikerketaren ondorioak Geophysical Research Letters aldizkarian argitaratu dituzte.\nAntartika erdi-ekialdean dagoen lautada garai eta zabal batean neurtu dituzte tenperatura horiek. Hego Polotik oso gertu dagoen eremua da, 3.800 metroko garaierara. Ordoki horietako sakonune edo aran txiki batzuetan neurtzen dira tenperaturarik hotzenak.\nAntartikako inguru hori oso leku idorra da (hezetasun erlatiboa oso baxua da) eta haizea ere oso txikia izan ohi da. Tenperatura horrenbeste jaisteko egoera perfektua, beraz. Muga-mugako tenperatura horiek 2004 eta 2016 bitarteko negu polarrean neurtu dituzte (gure uztaila eta abuztua) eta, eman dituzten datuen arabera, ia 100 aldiz jaitsi da termometroa -98ºC-ko marka horretara.\nTenperatura hauek satelite bidez neurtu dituzte, ez lurrazalean estazio meteorologikoak jarrita. Estazio meteorologiko batean neurtutako tenperaturarik hotzena oraindik ere 1983an Vostok Estazioan neurtutakoa da, -89,2ºC. Ikerketa-talde honen asmoen artean dago datozen hilabeteotan estazio meteorologikoak jartzea Antartikako eremu horietan tenperatura-datu zehatzagoak lortu ahal izateko.\nAntartikatik kanpo termometroak ez dira horrenbeste jaisten, jakina, baina hainbat tokitan neurtu izan dira -50ºC inguruko tenperaturak. Wikipediako zerrenda honetan aurki ditzakezu guztiak.\nEta Omanen tenperatura minimo altuena: 42,6 ºC\nBitartean, aste honetan bertan, sekula neurtu den tenperatura minimorik altuena izan dute Quriyaten (Oman).\nJoan zen asteartean, ekainaren 26an, Quriyateko termometroak ez ziren jaitsi 42,6º-tik! Are gehiago, 51 ordu igaro zituen tenperatura horretatik gora, asteazkenean 50 gradura iritsi zelarik. Munduko errekorra da Quriyaten neurtutako hau.\n150 graduko aldea, beraz, Antartikako sakonuneetatik Omango basamortura.


Kongresuak babestu du amiantoaren biktimei kalte-ordaina emateko euskal legea\nEH Bilduko, EAJko eta PSE-EEko diputatuek aurkeztu dute ekimena, eta alderdi guztien babesa jaso du, Voxena izan ezik.\nAmiantoa debekatua izan zen minbizia eragiten duelako. Argazkia: EITB\nEspainiako Kongresuko alderdi guztiek, Voxek izan ezik, babesa eman diote amiantoaren biktimei kalte-ordaina emateko estatu mailako funtsa sortzeko Eusko Legebiltzarrak egin duen lege proposamena.\nEkimena EH Bilduko, EAJko eta PSE-EEko diputatuek aurkeztu dute, eta gogorarazi dute lehenengo aldiz 2016an aurkeztu zutela, baina ezin izan dituztela izapide guztiak bete gorteak desegin dituztelako behin eta berriz.\nMinbizia eragiten duen material horrek sortzen dituen heriotzak jarri dituzte mahai gainean: 1999tik 6.961 pertsona hil dira Espainiako Estatuan mesoteliomarekin (amiantoarekin hildakoen kopurua are altuagoa da), adierazi du Eba Blanco EH Bilduren diputatuak.\nBlancok lantaldearen lanei berriro ekiteko eskatu die taldeei, "adostutakoari begira eta ezberdintasunak alde batera utzita": "Ez hasi hutsetik, ezin dugu gai honetan beste atzerapenik onartu. Ez litzateke bidezkoa izango biktima guztiekin".\nEAJko Maitane Ipiñarazek biktimak zaurgarriak direla nabarmendu du, gaixotasuna "oso luzea" dela, eta horren ondorioz, enpresa batzuk jada itxita daudela edo auzitegietan kausalitatea frogatzea zaila dela.\nPSE-EEko Gloria Sanchezen esanetan, Eusko Legebiltzarrak duela hiru legealdi osatu zuen ekimen hori, Frantziako konpentsazio ereduari jarraituz, eta legea "ahalik eta azkarren" tramitatzeko eskatu dio Kongresuari.\nVoxek bakarrik baztertu du ekimena aintzat hartzea, eta abstentzioaren alde egin du, "beste txiringito bat" sortu nahi dutelakoan. Gainera, EAEtik bultzatutako funtsa estatu mailakoa izatea jarri du zalantzan: "Unea iristen denean, Ogasunak ez du zentimorik jartzen. Oso ondo geratu dira, arazoa espainiarren esku utzi dute", esan du Emilio Jesus del Valle diputatuak.\nEra berean, Voxek ez omen du ulertzen lan eremutik kanpo material toxiko horrek kaltetutako emakumeei kalte-ordainak ematearen garrantzia.\nUnidas Podemosen izenean, Pilar Garridok biktimen babesgabetasuna deitoratu du, eta biktima gehienak jarduera industrial handia duten eskualdeetan eta langile-auzoetan daudela.


Gizonentzako galtza tekniko estuak, Storm Fleece ehun txarrantxatu eta bielastikoarekin eginak. Slim Fit moldea dute, oso transpiragarriak dira, haizearen kontrako erresistentzia ematen dute eta ondo jasaten dute ura. Euriaren proba gainditu dute: AATCC 35; airearekiko iragazkortasuna: 10,4 (ASTM D737). Gizonentzako galtza jasangarriak; uraren kontrako PFCrik gabeko tratamendua daukate, eta erabilitako ehunak Bluesign Approved dira. Oso erosoak, beroak eta transpiragarriak. Aurrez eratutako belaunaldeak, mugimendu-askatasun handiagoa emateko; lokarri elastiko bidez egokitu daitekeen gerrialde atletikoa; bi patrika kremaileradun aurrealdean, eskuetarako, eta bi patrika alboetan (batek kremailera du). Gizonentzako galtza hauek kremailerak ere badituzte azpialdean, bota zabalekin erabili ahal izateko.\nGizonentzako galtza tekniko estuak, Storm fleece ehun txarrantxatu eta bielastikoarekin eginak. Slim fit. Haizearen kontrako erresistentzia handia. Ura oso ondo jasaten du. Euriaren proba gainditzen du (AATCC 35). Oso transpiragarria. Airearekiko iragazkortasuna: 10,4 (ASTM D737). PFCrik gabeko uraren kontrako tratamendua. Oso erosoak, beroak eta transpiragarriak. Belaunalde artikulatuak, mugimendu-askatasun handiagoa izateko. Gerrialde atletikoa dute, eta lokarri elastiko bidez egokitu daiteke. Eskuetarako bi patrika kremaileradun aurrealdean. Bi patrika alboetan, eta horietako batek kremailera du. Kremailera azpiko aldean, bota zabalagoekin ere erabili ahal izateko. Bluesign Approved ehuna.\nEhun konposaketa: 75%Nylona 13%Artilea 12%Elastanoa


Vivo APEX, kamera erretraktilarekin eta pantaila guztiarekin mugikorra Gadgeten berriak\nVivo APEX, kamera atzeraezina eta pantaila guztia duen mugikorra\nVivo konpainia izan zen pantailan hatz marka irakurgailua posible zela frogatzen lehena. Hori frogatu zen azken CES 2018-n. Eta Mobile World Congress honetan zehar irakatsi digu APEX bizi naiz, prototipo bat Smartphone pantaila guztia dela eta aurreko panel osoa panelak okupatu ahal izateko, aldaketak egon behar direla bere elementuen banaketan.\nVivo APEX hori mugikorra da Oraindik ez du merkaturatzeko datarik. Hala ere, MWC-k bertaratutako publikoaren arreta erakarri du sektorean aldaketa ugari ematen dituen terminal bat delako. Adibidez: terminala desblokeatzeko, erabiltzailea pantailaren erdia izango du hatza jarri ahal izateko eta horrela erabili ahal izango duzu. Beste modu batera esanda, erabiltzaileak ez luke kezkatu behar hatza dagokion lekuan ondo jartzeko.\nBestalde, esan dizugun moduan, pantaila da aurrealdeko protagonista nagusia: ez dago fotogramarik, ez dago sentsorerik, etab. Eta gero kamera? Ekialdea Vivo APEXek kamera erretraktil bat izango du goialdean; hau da, kameretan sartutako flasha balitz bezala funtzionatuko luke. Argazki bat atera behar duzunean, sentsore honek erasoa hartuko du. Bere bereizmena 8 megapixelekoa da. Hau da, kamera erretraktil honekin, Vivoko mutilek erakusten dute ez duzula "Notch" motarik behar edo antzeko irtenbide bat mugikor bat pantaila guztiekin eta fotogramarik gabe lortzeko. Bitartean, atzealdean Apple-ren iPhone X-aren berdina den banaketa eskaintzen duen kamera nagusia izango dugu.\nBestalde, Vivok bozgorailu mugikorrerako irtenbidea bilatu behar izan du. Eta kasu honetan pantailak dardara egiten duen mekanismoa erabili du gure solaskidea entzun ahal izateko. -Ko mutilen arabera Verge The, kalitatea ez da ohiko mugikor batean bezain ona, baina guztiz erabilgarria da.\nArtikuluaren bide osoa: Gadgeten berriak » telefonia » Telefono mugikorrak » Vivo APEX, kamera atzeraezina eta pantaila guztia duen mugikorra\nNubia-k smartphonetako jokoen aldeko apustua egin zuen eta Z17ak MWC-n probatu genituen


28 otsaila, 2022 Iritzia 132\nHilabete intentsoak izan dira. Gogorrak, negozio asko kinka larrian egoteraino. Jaso ditugun dirulaguntzak ez dira nahikoa izan, zenbakiak hor daude. Hala ere udal agintariren baten ustez, batzuk dirua egin dugu. Ez dute zehazten nork, dena airean uzten dute. Horixe dute beti, informatzeko garaian, estrategia. Informazio faltsuak, interesatuak eta errealitateari muzin egiten diotenak.\nAurpegia behar da, ostalaritza nola egon den jakinda, horrelako adierazpenak egiteko. Eta garbi geratzen da ostalaritza ez dutela gehiegi maite. Kulturarekin berdina gertatzen da, zigortu dute, alboratu, sorkuntza deusestatzen saiatu dira.\nOstalaria izanik, eta ostalaritza, kultura eta sorkuntzaren lehen eszenatoki bezela ulertuta, nire kasuan behintzat kolpea bikoitza izan da. Hontatik onik irten bagara, ez da izan zuen laguntzengatik. Horrela deitzea ere nazka ematen dit. Ez ditut eskerrak eman behar, ez dizkiot eman behar inori, ez dauzkat eman beharrik. Pandemia batean, ikusi ditugun zirkoekin, jasan behar izan dugunarekin ezinbestekoa da beharra duenari laguntzea. Betebehar morala da, eta bestela, hau dena kudeatzen ibili zaretenak hutsaren hurrengoa zarete.\nTabernak bizirik daude borrokatu dugulako. Orain, herriak, auzoak, jaiak, inauteriak berreskuratzea tokatzen zaigu. Lehen egiten genuen bezela. Zeren batzuk nahi dutena esango dute, baino herria gu ere bagara. Eta jarraituko dugu herria alaitzen maite dugulako. Berri ona da Martxoan Bertsoa bueltan dela jakitea. Zarraparrak ere beste jaialdi bat prestau du. Eitzako jaiak datoz. Garrantzitsua da gure bizitza, gure aisialdia eta gure askatasuna. Makineria guztia jarri behar dugu martxan. Negozioa, osasuna edo dena delakoagatik borrokan dabiltzan horiei irribarre bat atera. Eta herria egin. Eta bortxaz 20 urtetan besarkatu ez duzuna besarkatu behin eta berriro, eta horrela izaten jarraitu dezala. Zaindu eta animo!\n« Zaigor hirukoa: Armoniak eta kantu berriak\nKosmetika arloko errutina egokiak »


Badok | “Euskal rapak militantziaren beharra du oraindik”\nManugaitz rap abeslari iruindarra.\n“UPN West edo unionisten harropuzkeria” egin zuen gizona bueltan da, eta bere hitz-jario berriari harrera egiteko eskatzen du. Apal eta umil. Zalapartarik sortu gabe, Selektah Kolektiboa euskarazko rap talde aitzindarian ezagututako Wanka abeslaria Manugaitz bihurturik itzuli da bakarkako lehen diskoarekin: Txapela barruan darabilt mundua (Autoekoizpena). Bakarkako lana da goitik behera, diseinuaz eta grabazioaz izan ezik gainerako guztiaz arduratu baita Manugaitz, baita diskoa dendetara eramatea ere. “Gustatuko litzaidake nire publikoa ez izatea, Selektahren garaian bezala, rap zaleez bakarrik osatutakoa. Horregatik nahi nuen diskoa dendetan egotea, ahal bada rap zaleak ez direnengana ere iristeko”.\nIzenburuak iradokitzen duenez, euskararen eta euskal sustraien aldarrikapena dago diskoaren muinean –Euskaraz bizi nahi dut kanpainaren logotipoa txertatu du azalaren atzealdean, eta tixerta erakusten du promozioko argazkietan—. Selektah Kolektiboak duela 15 urte erakutsitakoa oraindik gogora ekartzeko beharra sentitzen du Manugaitzek: “egin daiteke rapa euskaraz eta egin behar dugu rapa euskaraz. Askok ez dute oraindik mezua barneratu. Ikusi besterik ez dago zenbat euskaldun dauden rapa gaztelaniaz eta Espainiako eszenari begira egiten”.\nHamar urte igaro dira Selektah Kolektiboa desegin zenetik. Azken aldian egindako kolaborazio bakan batzuk kenduta (Emon, Norte Apache…) tarte horretan apenas izan dugu zure berri. Musika bazter utzita izan duzu?\nTaldea desegin ondorengo hilabeteetan jarraitu nuen musika neure kabuz egiten, baina lan kontuengatik —irakaslea naiz lanbidez, eta oposaketa batean parte hartzeko aukera izan nuen— musika egiteari utzi nion. Pare bat urte geroago hasi nintzen berriz musika ekoizten eta letrak idazten, gaztetan bezala, nire gelan, nire tresneriarekin. Duela bizpahiru urte, Iruñerriko hip hop zaleak eta lagunak hasi zitzaizkidan galdezka ea noiz atera behar nuen zerbait, baina ez nuen aukera ikusten. Zerbait falta zitzaidan, gogoa, akuilua… Oro har, rap eszenatik kanpo egon naiz urte hauetan. Nolabait jarraitu izan dut Iruñerriko panorama, eta Euskal Herrikoa zerbait, baina kontzertuetara ez naiz joaten. Nire bizimoduagatik ez dut lehenagoko militantzia bera raparekiko, baina ez nau kezkatzen. Gaur egun militantzia egitekotan euskaltzaletasunaren militantzia egingo nuke.\nSelektah Kolektiboaren hirugarren diskoa grabatzen hasi zineten, izenburua ere iragarri zenuten, Nortasuna, baina bapatean taldea desegin zen. Zer gertatu zen?\nHemen lau kideak egongo bagina, gutxienez bi bertsio egongo lirateke. Nik bakarrik esango dut ikusi genuela gure artean harremana ez zela ona; ez ginen ados, eta horrek giro txarra sortu zuen. Elkarren arteko konfiantzarik gabe jarraitu aurretik taldea desegitea erabaki genuen, are gehiago kontuan izanda diskoetxe bat [Metak] genuela atzean diskoaren grabaketan dirua jarrita. Hobe zen inori kalterik egin gabe gauzak zeuden moduan uztea; zorrak ordaindu eta kito. Ni jarraitzearen aldekoa nintzen baina lau kideetatik bik ez zuten nahi eta besteak hobetsi zuen denbora tarte bat hartzea, zerbait berria sortu aurretik. Orain arte, tamalez. Tamalez diot, polita izan zelako.\n“Selektah Kolektiboan ez ginen ados, eta horrek giro txarra sortu zuen. Elkarren arteko konfiantzarik gabe jarraitu aurretik taldea desegitea erabaki genuen”\nHarremana duzu taldekide ohiekin?\nDesegin geroztik guztiekin egon naiz, baina harremana mantendu… Daddy Jeffi buruz dakidan azkena da Londresen dagoela. Jarraitzen diogu elkarri Twitterren eta gutxienez badugu elkarren berri, jarraitzen du musika egiten, produzitzen… DZrekin [Esne Beltza] harreman handiagoa izan dut bere atzetik ibili naizelako laguntza eske, eta arras nekagarria izan da bera harrapatzea. Oso lanpetuta dabil. Eta Molteren berririk ez dut izan aspaldi. Gustatuko litzaidake harremana handiagoa izatea denekin, baina nire bizitzak ez dit tarte handirik uzten.\nUrte hauetan faltan bota izan dituzu eszenatokiak?\nEgia esan, ez; horregatik ez naiz mugitu. Iruñerriko taberna batzuetan abestu izan ditut disko honetako kantuak, oso giro intimoan, 50 pertsonaren aurrean. Hemengo eszenan ni ez naiz besteak baino famatuagoa, ez pentsa denek ezagutzen nautenik… eta alderantziz, nik ere ez dut jende gehiena ezagutzen. Zerbait egitea eskaini didatenean, nire burua frogatzeko egin dut, hamar urteren ondoren nire burua nola ikusten nuen jakiteko. Eszenatokira behin igota, orduan bai pizten zaizu gogoa, eta hurrengo egunean beste kontzertu bat eman nahiko zenuke. Jarraitzeko gogoa ematen dizu. Baina behean zaudenean ez.\nWanka noiz bihurtu zen Manugaitz eta zergatik izen aldaketa?\nNire asmoa izan da zerotik hastea, eta ikustea noraino iristen naizen. Oso urrutira iritsi gabe ere pozik geldituko naiz, diskoa kalean ikusita. Hori zen izena aldatzeko arrazoietako bat. Bestetik, Wanka etapa baten isla da. 16 urterekin jarri nion neure buruari Wanker goitizena. Wanker horrek izaera lotsagabea zuen, orain naizena baino askeagoa zen, iraultzaileagoa ere bai beharbada… Gaur egun pentsamenduz iraultzailea naiz, baina bizimoduz zaila da, gero eta zailagoa.\n“Wanka goitizena etapa baten isla da. Izaera lotsagabea zuen, orain naizena baino askeagoa zen, iraultzaileagoa ere bai beharbada…”\nOrain ere metrailetaz jaurtitzen ditut mezuak, baina Selektahren garaian ez bezala, mezu horiek ez dira hain politikoak, egoera politikoa aldatu delako eta garai hartan aldarrikapen politikoak egiteko gogo handiagoa nuelako. Orain ez nau hainbeste kezkatzen politikak baizik eta euskarak eta euskaltzaletasunak. Edo hobe esanda, politikak bai kezkatzen nau, baina gauza batzuk beren bidetik doaz eta badago jendea esparru horietan lanean. Hala ere, “Banoa (nafar parlamentura)” kantua dago diskoan. Beharbada egin nuenetik hona gaurkotasuna galdu du, baina ez zentzua.\n“Nik egin nuen UPN West kantua”, abesten duzu “Izena” kantuan. Zeure burua aldarrikatzeko beharra sentitu duzu?\nArgi dago asmoa hori dela. Harreman pertsonalean oso umila naiz, baina rapa egiterakoan harrotasuna ateratzen zait. Uste dut harrotasun hori beharrezkoa dela oholtzara igotzen zarenean, ez kikiltzeko eta segurtasuna izateko. Baina ez dago ego trip-a egin beharrik. Ilobak esan zidan oraindik jartzen dutela kantu hori hemengo tabernetan, eta horrek harrotzen nau. Disko honetan badira berdintasunetik berdintasunera botatako letrak, baina beste batzuk dira estilo horretakoak: “hemen nago, Manugaitz, lehenago Wanka, badaramatzat urteak honetan…”.\nBadaramatzazu urteak honetan, eta horregatik “Eman flow honi harrera” kantuan ardura bat aitortzen diozu zeure buruari rap abeslari gisa: “eramankizun astun baina ederren jabe, atzoko eta geroko euskal errapean zutabe”.\nNire asmoa ez da nire abileziak erakustea rapean, ez naiz batere ona inprobisatzen. Euskara da nire mezuaren ardatza eta lehen planoan jarri nahi dut: egin daiteke musika hau euskaraz eta egin behar dugu musika hau euskaraz. Oraindik sentitzen dut hori aldarrikatzeko beharra, eta badakit ez dela nire kasua bakarrik. Norzzone-k eta beste batzuek kezka bera dute. Iruñerriko talde gehienek Espainiako eszenari begira jarraitzen dute, baita euskaraz aritzen diren talde batzuek ere. Selektah Kolektiboak helburu bikoitza zuen: hip hopa zabaltzea eta euskaraz rapa ere egin daitekeela aldarrikatzea. Gaur egun hip hoparen zabalkundean ez dago arazorik, baina gehiegik ez diote bigarren mezuari erreparatu. Zenbat euskaldun dauden erdaraz rapa egiten eta erdarazko rapari begira! Jende horri erakutsi egin behar zaio euskararekiko militantzia. Kontzientziagatik rapeatu behar dugu euskaraz. Euskal rapak euskarazkoa izan behar du, eta euskarazko rap eszena bat nahi dugu, euskaraz bizi nahi dugulako.\nSelektah Kolektiboari gorazarre egiten diozu “Ezabagaitzak”-en.\nSelektah Kolektiboaren esperientziak asko markatu ninduen, eta minez oroitzen dut, zerbait positibo gisa. Badut nostalgia pixka bat, eszenan eta eszenatokietan presente egotearen nostalgia… Baina zorionez nire bizitzan hamaika gauza gehiago ditut rapaz gain, rapak baino askoz gehiago asebetetzen nautenak. Bestela oso gogorra egingo zitzaidan nostalgia hori.\nBesteak beste Ortzadar folk taldeak, Oskorri-k eta Benito Lertxundi-k zugan utzitako arrastoa aipatzen duzu diskoan. Hortik nola iritsi zinen rap musikara?\nBritainia Handiko telebista kate batean, MTV gure etxeetara iritsi baino lehenago, Technotronic, Snap! eta horrelako taldeak entzuten hasi nintzen, hip hopa baino gehiago dantzalekuetarako musika zena. Norbaitek esan zidan hori ez zela rapa, benetako rapa Public Enemy zela. Erosi nuen Fear of a Black Planet, eta sekulako kolpea izan zen. Lehen inpresioa izan zen: ze kaka da hau? Soinua latza zen, aspergarria eta arraroa egin zitzaidan, baina ez dakit nola, azkenean sartu nintzen diskoan, eta gero beste batzuk erosi nituen. Garai hartan disko dendetan gehienez rap disko bat aurkitzen zenuen. Galdetzen zenuen eta “rapa? zer da hori?” erantzuten zizuten. Gaur egun disko denda gutxiago daude baina batzuetan hamarnaka rap disko aurkitu ditzakezu, ezezagunak gehienak. Ez zara gai eszena handi hori jarraitzeko.\nKontuak kontu, nik neuk hori egiteko gogoa piztu zitzaidan, eta hori konstante bat izan da. Gustatzen zait rapa entzutea, baina gehiago naiz egile entzule baino. Gogo eta behar handiagoa daukat espresatzeko entzuteko baino. Are, batzuetan gogokoagoa dut beste musika estilo batzuk entzutea eta rapa egitea.\n“Gustatzen zait rapa entzutea, baina gehiago naiz egile entzule baino. Behar handiagoa dut espresatzeko entzuteko baino”\nMutrikuko AME estudioan grabatu duzu diskoa, Axular Arizmendirekin, eta ia kolaboratzailerik gabe. Itxura batean, Euskal Herriko rap eszenatik urrun aritu zara.\nBaga Bigako Ritxi Aizpuruk aholkatu zidan Axularrekin grabatzea. Estudio ona iruditu zitzaidan, eta Axular ezagutzen ez banuen ere, fidatu nintzen. Oso jatorra da eta lan egiterakoan ez zaitu mugatzen. Selektahrekin ezagutu nituen soinu teknikariek mugatzen nindutela sentitu nuen: hau ezin duzu horrela egin, hau gaizki dago… Axular irekita zegoen nik esaten nuen guztia egitera, eta ezagutu ditudan soinu teknikarien artean aukeratu behar banu, Axular aukeratuko nuke. Gustura sentitu naiz, ideiak eman dizkit, gustatu zaizkidanak aplikatu ditut eta besteak baztertu, eta keinu itsusirik egin gabe onartu du.\nIruñeko hainbat jenderengan pentsatu nuen kolaboratzeko, baina Mutrikun grabatuko nuela erabaki ostean oso zaila egin zitzaidan jendea hara eramatea. Estudioan lotan gelditzeko eskatu behar nien, eta oso jende okupatua da. ZTK Rapeko DJrekin saiatu nintzen baina beste proiektu batean hasia zen. DZren kolaborazioa on line izan da, berak gordinean bidali dizkit sanplerrak eta nik editatu ditut. Gainerako kolaborazioak [Toki Etsaiak, Garoa Arizmendi] Axularren eskutik etorri dira.\nDiskoan entzuten diren trikitia, alboka, dultzaina, txirula… Ortzadar taldean emandako urteen eragina dira?\nLeon, Maurizia eta Fasioren diskoa hamaika aldiz sanpleatu dut. Nik normala ikusten dut, euskal nortasuna aldarrikatzera zoazenean, musika hori hartzea. Beltzak musika beltza sanpleatzen hasi ziren! Diskoak, soinuaren aldetik, euskal kutsu handiagoa izatea zen nire asmoa. Hamaika instrumentu eta hamaika kolaboratzaile —raperoak ez direnak— bururatzen zitzaizkidan diskoan sartzeko, baina ez interprete gisa, baizik eta sanpleatuta. Nire ideia zen, esaterako, trikitilari batek niri zerbait jotzea eta nik hortik zati bat hartu eta hura sanpleatzea. Diskoaren %80 sanplerrekin egina dago.\n“Leon, Maurizia eta Fasioren diskoa hamaika aldiz sanpleatu dut. Nik normala ikusten dut, euskal nortasuna aldarrikatzera zoazenean, musika hori hartzea”\nSelektah Kolektiboaren lehen diskotik 15 urte igaro ostean, euskal raparen eszena egonkortzen ari dela ematen du, disko ekoizpenaren aldetik bederen. Aurten bertan, zureaz gain, 2zio, Gatom, Norte Apache, Kodigo Norte edota Suaia eta Lahaine-ren lan berriak plazaratu dira. Zergatik uste duzu behar izan izan duela horrenbeste denbora sustraitzen hasteko?\nBada ez dakit zehazki. Hasieran uste nuen kalitatezko talderik ez zegoelako izanen zela, baina gero ohartu naiz ezetz, badela gauza onak egiten ari den jendea. Beraz, seguruenik ez da izango bakarrik euskaldunek euskaraz rapeatzen ez dutelako, baizik eta arazo handiago baten barruan egon liteke arrazoia: nola aldatu den musika panorama, zer bilatzen duen jendeak, nola entzuten duen musika… Ni neu ere jabetu naiz: musika autoan entzuten dut, eta gero ordenagailuan. Gailuek baldintzatzen naute, batetik, eta bestetik, hainbeste talde daudenez ez dut astirik denak entzuteko. Eskaintza izugarri handitu da. Baina alderatuko bagenitu herri erabat euskaldun bateko tabernetan gaur egun jartzen duten musika eta orain dela 10-20 urte jartzen zutena, konturatuko ginateke erdal musika presenteago dagoela orain.\nHalaber, oraindik zaila da rap taldeak jaialdi handietan ikustea (demagun, HatortxuRocken) edo eszenatokia beste estilo batzuetako taldeekin partekatzen ikustea.\nBai, egia da. Nire publikoa zein den, askotan pentsatu dut horretaz. Gustatuko litzaidake nire publikoa ez izatea, Selektahren garaian gertatu bezala, rap zaleez bakarrik osatutakoa. Rapa entzuten dutenen esparrua txiki samarra da. Horregatik nahi nuen diskoa dendetan egotea, nahiz eta ezer ez saldu, ahal bada rap zaleak ez direnengana ere iristeko. Nahi nuke rapa atsegin ez duen jendeak ere gustura entzutea diskoko kantaren bat edo beste.\n“Gustatuko litzaidake nire publikoa ez izatea, Selektahren garaian bezala, rap zaleez bakarrik osatutakoa”\nDiskoak baditu entzule horiek erakartzeko amuak, irratian jartzeko aproposak diren kantuak. “Zurea gehituz” eta “Abegikortasuna”, esaterako.\nMusika egiten dudanean bi joera izaten ditut: batetik, gustatzen zait hit-ak egitea, baina batzuetan uste duzu hit bat egin duzula eta jendeari ez zaio gustatzen; bestetik, gauza ilunak egitera jotzen dut. Bigarren multzo horretako kanta batzuk kanpoan gelditu dira, eta gustatuko litzaidake disko ilun-ilun bat ateratzea, erabat diferentea. Hau nahiko koloretsua eta entzungarria dela uste dut. Sentsazioa nuen atera behar nintzela underground horretatik, eta horretarako soinua mastekatuagoa eman behar duzu. Kanta batzuk ia-ia pop kontsideratzen ditut, eta beste batzuk hardcoreagoak dira. Ahots hobea eta abesteko gaitasun handiagoa izango banu, seguruenik beste estilo batzuk ere jorratuko nituzke, konplexurik gabe. Ez dut egin hasieran egin nahi nuen diskoa, baina pozik nago, eta harro. Gauza asko aldatuko nituzke, oso autokritikoa naizelako, baina pozik igortzen dut disko hau eta gustuko duenak disfruta dezala.\nZuzenekoak emateko asmorik duzu?\nEman nahi nituzke, baina DJ on bat behar dut. Puntu honetara iritsita, gutxienez diskoaren maila bereko zuzenekoa eskaini nahi dut, zerbait landua eta ederra.\nETIKETAK:2zioEmonGatomKodigo NorteManugaitzNorte ApacheNorzzoneSelektah KolektiboaSuaia eta Lahaine